Svrha studijskog programa Primenjena statistika je obrazovanje stručnjaka iz oblasti statistike, u skladu s potrebama društva i nauke. Dosadašnja praksa u visokom obrazovanju je pokazala da je statistika kao naučni metod našla svoje mesto u različitim naučnim oblastima, kao što su ekonomija, medicina, psihologija itd. Svaka visokoobrazovna institucija je imala potrebu za angažovanjem statističara, kako za potrebe izvođenja nastave tako i za naučno-istraživački rad. Pored toga, u privredi i društvu takođe postoji velika potreba za stručnjacima koji su eksperti u oblasti statističkih istraživanja. Istraživanja javnog mnjena, kvaliteta života, zdravlja ljudi, ekonomskih pokazatelja su samo neki primeri u kojima je postojenje stručnjaka koji poznaki savremene složene statističke analize neophodno radi donošenja validnih zaključaka i aktivnosti. Problem je bio u tome što ne postoji ni jedan studijski program na teritoriji Republike Srbije koji obrazuje stručnjake tog profila. Dodatni problem je u tome što obrazovanje statističara mora da ima interdisciplinarni karakter, odnosno da je to stručnjak koji vrlo dobro poznaje statističke metode sa jedne strane i naučnu oblast u kojoj će statistika biti primenjena sa druge strane. Svrha ovog studijskog programa jeste da prevaziđe ove nedostatke obrazovanjem adekvatnih stručnjaka iz oblasti primenjene statistike\nDanašnje okruženje zahteva takve stručnjake iz oblasti statistike, koji su sposobni da, koristeći informatička sredstva, rešavaju probleme iz različitih oblasti nauke i društva uz primenu savremenih složenih statističkih metoda i modela, a za to ih osposobljava ovaj studijski program, pružajući im neophodnu kompetentnost za samostalno istraživanje, rad i donošenje odluka.\nPokretljivost studenata ovog smera studija je moguća horizontalno i vertikalno. Horizontalna pokretljivost se ogleda kroz mogućnost prelaska na master akademske studije sličnog tipa u Srbiji ili u Evropi, dok se vertikalna pokretljivost ogleda u mogućnosti upisa na doktorske studije koje se nadovezuju na završene module ovog programa.\nCiljevi studijskog programa primenjene statistike je postizanje odgovarajućih kompetencija i akademskih znanja s jedne strane u oblasti statistike, i, s druge, u oblasti primene statističkih metoda u različitim naučnim oblastima (ekonomija, društvene nauke, biomedicina i inženjerstvo).\nCiljevi studijskog programa obuhvataju sticanje znanja u oblasti teorije verovatnoće, analize podataka, metodologije naučno-istraživačkog rada, teorije uzorka, neophodnih za statističare u bilo kojoj oblasti primene, i posebno sticanje znanja iz specijalističkih, statističkih predmeta kojima se stvara profil eksperta za primenu statističkih metoda u konkretnoj oblasti.\nCilj je zapravo stvaranje stručnjaka koji će imati sistematizovan i celovit skup znanja iz primenjene statistike koja su neophodna za statistička istraživanja u jednoj od konkretnih oblasti (ekonomija, društvene nauke, biomedicina i inženjerstvo).\nOpšti ciljevi obrazovanja master primenjene statistike su sledeći: razvijanje kritičkog mišljenja i sposobnosti razumevanja i rešavanja ekonomskih problema, što uključuje i formiranje svesti o neophodnosti permanentnog obrazovanja, nužnog za efikasno delovanje u dinamičkom, promenljivom okruženju; ciljevi obrazovanja se ogledaju i u formiranju takvih stručnjaka koji su osposobljeni za timski rad, spremni da rezultate svoga rada saopšte stručnoj i široj javnosti u usmenoj i pismenoj formi.\nJedan od značajnih ciljeva studijskog programa je obrazovanje stručnjaka, koji pored značajnoj teorijskog znanja, poseduje i dovoljno iskustva u primeni statistike u realnim problemima. Na taj način svršeni student je pripremljen za samostalan stručni i istraživački rad u velikom broju institucijama i preduzećima koji imaju potrebu za primenom statističkih metoda, kao jedne od najvažnijih naučnih metoda, u donošenju odluka i planova.\nStudenti koji završe master akademske studije iz primenjene statistike na Univerzitetu u Novom Sadu postaju masteri primenjene statistike - stručnjaci koji su osposobljeni da koriste savremena naučna dostignuća na polju statističke, kvantitativne analize, da znalački primenjuju analitička sredstva i da barataju matematičko-statističkim metodama i modelima uz primenu dostignuća informacione tehnologije. Diplomirani stručnjaci ovog smera mogu biti zaposleni u najrazličitijim privrednim i naučnim oblastima, odnosno u svim sferama gde je potrebna statistička analiza, a posebno u oblasti društvenih nauka, ekonomije, biomedicine. Sa stečenim kompetencijama diplomirani studenti primenjene statistike mogu samostalno učestvovati u procesima analize, planiranja, formulisanja strategija razvoja, pripreme i donošenja odluka, upravljanju i rukovođenju, te samostalnom donošenju strategijskih odluka vezanih za primenjena statistička istraživanja i analizu.\nZavršetkom master akademskih studija studentu se izdaje diploma kojom se potrvđuje završetak studija i sticanje akademskog naziva – master primenjene statistike - u skladu sa Zakonom. Kompetencije koje diplomirani student stiče su usvojena metodološka, kvantitativna i kvalitativna znanja iz područja osnovnih matematičko-statističkih disciplina (teorija verovatnoće, principi statističke analize podataka, multivarijaciona analiza, teorija uzoraka), iz područja neohpodnih informatičkih znanja (baze podataka, statistički softver) kao i različitih statističkih disciplina koje su posebno primenjive u oblasti ekonomije (analiza vremenskih serija, ekonometrija, mikroekonomski modeli, finansijski inženjering) i biomedicine (biostatistika, epidemiologija, longitudinalna analiza podataka, bajesijanski metodi).\nStudenti stiču znanja i ovladavaju veštinama neophodnim za obavljanje visokostručnih, upravljačkih i analitičkih poslova iz širokog područja statističkih istraživanja i statističke analize. Poslovi koje na tržištu rada može da obavlja svršeni student su poslovi planiranja i analize, poslovi kvantitativne analize, prognoziranje varijacija posmatranih pojava u budućnosti i slični poslovi iz oblasti ekonomije, medicine, i društvenih nauka gde do izražaja dolazi istraživački rad i poznavanje kvantitativnih metoda. Pri tome, student je osposobljen da rezultate svojih istraživanja saopštava široj i naučnoj javnosti, i da samostalno donosi odluke na osnovu rezultata istraživanja.\nStudijski program primenjena statistika su dvogodišnje master studije. Posebna pažnja je posvećena velikoj izbornosti predmeta, gde se ukupno nudi 11 izbornih predmeta iz tri odvojene korpe.\nU prvoj godini previđeno je 7 obaveznih predmeta koji ukupo vrede 48 ESPB bodova, jedan izborni predmet u vrednosti od 8 ESPB bodova i stručna praksa koja se realizuje kao obavezan predmet u cilju pripreme studenta za stručnu praksu i izradu projekta koji je vrednovan sa 4 ESPB. Kao izborni predmet student bira jedan od tri ponuđena predmeta iz prve korpe. U cilju obezbeđivanja što kvalitetnijeg studijskog programa Univerzitet u Novom Sadu potpisao je sporazum sa Republičkim zavodom za statistiku koji, između ostalog, obuhvata i stručnu praksu.\nU drugoj godini previđena su 4 izborna predmeta koja ukupno vrede 32 ESPB boda i dva izborna predmeta u vrednosti od po 8 ESPB bodova. Oba izborna predmeta se biraju iz dve odvojene korpe koje imaju po četiri predmeta.\nNa osnovu odluke Stručnog veća student može deo bodova iz izbornih predmeta realizovati iz drugih studijskih programa na Univerzitetu.\nIzrada završnog rada predviđena je za četvrti semestar i tom segmentu je posvećena posebna pažnja. Završni rad je vrednovan sa 30 ESPB bodova.\nTeorija verovatnoće i principi statistike 1 3+3 8\nTeorija ocenjivanja i zaključivanja 1 2+2 6\nMetodologija prikupljanja i softverska obrada podataka 1 3+2 6\nLinearna algebra i kalkulus\nSocijalna medicina 1 3+3 8\nTeorija uzoraka 2 2+2 6\nUvod u linearne modele 2 3+2 8\nMultivarijaciona analiza 2 3+2 6\nZvanična statistika 2 2+1 6\nAkademske veštine 2 2+1 4\nIzborni predmet 2 3 3+2 8\nIzborni predmet 3 3 3+2 8\nIzborni predmet 4 3 3+2 8\nIzborni predmet 5 3 3+2 8\nIzborni predmeti 2-5:\nAnaliza kategorijalnih podataka\nMetode upravljanja kvalitetom\nSloženi linearni modeli\nZavršni rad 4 30


Zaposleni na aerodromu prodavali lažna dokumenta | Avio Press\nZaposleni na aerodromu prodavali lažna dokumenta\nIndijska policija je nedavno uhapsila troje zaposlenih na aerodromu Mumbaj (BOM) zbog falsifikovanja dokumenata i uzimanja mita. Naime, tridesetpetogodišnji radnik kao i njegova dva saradnika su pravili lažna dokumenta o karantinu koja su omogućila putnicima da izbegnu izolaciju nakon dolaska u Indiju. Zdravstvene sertifikate su prodavali za 4000 rupija ($55) a policija je zaplenila skoro 2000 američkih dolara što znači da je oko 40 putnika kupilo lažna dokumenta.\nOsumnjičeni će biti u pritvoru do 19. januara. Ako ih sud proglasi krivim, tri prestupnika očekuje kazna do 7 godina zatvora zbog plagiranja, varanja i kršenja restriktivnih zabrana, prenosi Times of India.


Uspesi vojvođanskih učenika u Budimpešti\nJedno prvo, dva druga i jedno treće mesto, kao i jednu specijalnu nagradu učenici osnovne škole „Petefi Šandor" iz Sente doneli su kući iz Budimpešte.\nUčenici su učestvovali na konkursu u pisanja eseja koji je za Karpatski basen organizovalo slovačko društvo „Paloc". Iz škole je poslato devet takmičarskih radova u kategoriji osnovnih škola. Mladi su se nadmetali u različitim temama, između ostalog o rodnoj zemlji, a pisani su i radovi o obrazovanju na maternjem jeziku.\n„Bilo je više tema, osim one o rodnoj zemlji. Moglo se pisati o starim zanatima, moglo se pisati o porodičnoj istoriji. Dvoje senćanskih učenika uobličilo je svoje misli o porodičnoj istoriji i bili su uspešni u tome. Međutim, kako smo u godini sloge, zbog toga su mladi i o slozi mogli da slože svoja razmišljanja. Mi smo veoma radosni i ponosni smo na decu jer svake godine, sada već četvrti put, uspešno obrađuju zadatke i vraćaju se kući sa nekim nagradama" kaže Đenđi Kormanjoš Katona, nastavnica, osnovna škola „Petefi Šandor" Senta.


Objavljen tender za izvođača radova na rekonstrukciji kosog lifta na Ciglanama - Akta.ba\n24.04.2018. 14:48 / Izvor: Fena\nOpćina Centar Sarajevo ponudila je rješenje u vezi s dugogodišnjim i ponovo aktuelnim problemom funkcionisanja kosog lifta u naselju Ciglane.\nU skladu sa zaključcima Općinskog vijeća Centar Sarajevo donesenim u prethodnom sazivu, načelnik Općine Centar Sarajevo Nedžad Ajnadžić je organizirao više sastanaka s predstavnicima Ministarstva saobraćaja Kantona Sarajevo, Zavoda za izgradnju KS i KJKP Gras u cilju iznalaženja što bržeg rješenja kojim bi se konačno izgradio novi lift i stanarima trajno omogućilo da uredno koriste te sredstvo saobraćaja.\nS obzirom da je na zemljištu na kojem je izgrađen lift nosilac prava raspolaganja (vlasnik) Zavod za izgradnju KS i da po zakonu Općina ne može graditi nikakav objekat na tuđem zemljištu, općinski načelnik je uputio zahtjev Zavodu za izgradnju KS prijedlog ugovora o zajedničkoj izgradnji objekta kosi lift na Ciglanama.\nSuština tog ugovora je da Zavod za izgradnju KS u izgradnju objekta uloži zemljište, a da Općina Centar finansira sve druge troškove, odnosno izgradnju novog, modernog i funkcionalnog lifta sredstvima iz vlastitog budžeta, te da nakon izgradnje lifta preuzme obavezu upravljanja i održavanja nad ovim objektom.\nU tom smislu Općina je u budžetu za 2018. godinu obezbijedila sredstva za početak izgradnje i pripremila idejna rješenja novog lifta u skladu s najvišim standardima izgradnje tih objekata u Evropi.\nU cilju dinamiziranja realizacije projekta izgradnje kosog lifta Općina Centar je 20. aprila raspisala otvoreni postupak javne nabavke s međunarodnom objavom za izbor izvođača na rekonstrukciji kosog lifta na Ciglanama.\nNačelnik Ajnadžić očekuje da će na prijedlog kantonalne Vlade Skupština KS u najkraćem roku podržati predloženi tekst ugovora i time omogućiti da Općina Centar odmah nakon izbora izvođača u ovoj građevinskoj sezoni krene u realizaciju projekta, saopćeno je iz Općine Centar.


U Zrenjaninu je otvorena fabrika za proizvodnju emajlirane žice “Essex Europe”.\nKamen temeljac za ovu fabriku položen je u martu ove godine u prisustvu predstavnika državnog vrha, grada Zrenjanina i kompanije “Essex”.\nVrednost investicije u fabriku u Zrenjaninu iznosi oko 30 miliona evra.\nKompanija “Essex Europe”, koja je deo "LS grupe" (proizvode elektro materijal i elektroniku sa godišnjim prometom od 19 milijardi dolara) posluje na preko 100 lokacija u svetu, ima svoje ogranke u 25 zemalja u kojima zapošljava preko 3.000 ljudi, prenosi RTV.\nFabrika u Zrenjaninu je prvi proizvodni pogon kompanije “Essex” na teritoriji istočne Evrope.\nOglašena prodaja dela Tekstilnog kombinata Raška, početna cena 15,2 miliona dinara\n“General Motors” - otpušta oko 15.000 radnika, zatvara 7 fabrika\n"Alfa Technics" otvara fabriku u Svilajncu\nOglašena prodaja „Goše“, početna cena 335 miliona dinara


Viseće fasade Banja Luka | MAXMARA BANJA LUKA\nHome Proizvodni program Staklene fasade Viseće fasade\nOva fasada je multifunkcionalan sistem, koji u brojnim geometrijskim oblicima završnih pokrivnih aluminijskih profila daje proizvod posebne kreativnosti, a ekonomičnost, jednostavnost, odlična izolaciona svojstva (toplotna, vodena i zvučna) su karakteristike koje daju poseban kvalitet.\nOstakljenje kompletne fasade vrši se dvoslojnim ili troslojnim reflektujućim staklom, a u parapetu takođe sa reflektujućim staklom koje se dodatno obrađuje kaljenjem i kombinuje sa termoizolacionim aluminijumskim panelom.\nOvaj model fasade ima mogućnost ugradnje prozora čije je otvaranje prema vani oko gornje ose do 30 stepeni. Prednost ovog sistema fasade je mogućnost kombinacije (uklapanja) sa većina profilnih sistema prozora i vrata.\nPogledom sa vanjske strane vidljivi su aluminijumski pokrivni profili širine 50mm. Raspored tih profila je po vertikali izraženiji u odnosu na horizontalu, tako da sačinjavaju pravougaone oblike čija je površina ispunjena staklenim plohama. Veličina tih pravougaonika zavisi od konstrukcije koja je fiksirana preko nosača za sam objekat. Profili konstrukcije su sa prekinutim termičkim mostom. Vertikale i horizontale povezane su spojnicama koje obezbjeđuju vertikalnu i horizontalnu dolataciju, odnosno veličinu pravougaonih oblika vidljivih s vanjske strane.


Nesolventnost - Vladimir Gligorov - Peščanik\nDa bi se o problemu nelikvidnosti valjano raspravljalo, potrebno je taj problem razdvojiti od nesolventnosti. Ukoliko je potrebno pozajmiti novac da bi se finansirale obaveze, jer se neki prihod očekuje u budućnosti, to je problem likvidnosti i to je jedan posao kojim se bave banke. Ako, opet, one sve zajedno imaju isti taj problem neusklađenosti obaveza sa prihodima, likvidnost finansijskog sistema obezbeđuje centralna banka. Problem nelikvidnosti, moglo bi se reći, možda paradoksalno, zapravo ne postoji. Tome da ne postoji služi finansijski sistem sve zajedno sa centralnom bankom.\nNesolventnost je nešto drugo. Uzmimo da se traži pozajmica, a da je praktično izvesno da se neće moći vratiti. Jer, na primer, očekivanih prihoda nema ili će biti manji nego što je potrebno da se namire troškovi, uključujući i troškove finansiranja duga. Ako je tako, tada banke i centralna banka ne mogu da pomognu jer dugom pokrivati dug nije rešenje – to samo vodi neodrživoj piramidi dugova. Nesolventni poslovi se moraju, na jedan ili drugi način, obustaviti, finansijski inženjering ne pomaže. Kada se kaže obustaviti, to je potrebno tumačiti u pozitivnom smislu: sredstva koja su zarobljena u nekom nesolventnom preduzeću se oslobađaju kako bi bila upotrebljena u nekom profitabilnom poslu.\nSa kojim se problemom suočava srpska privreda? Po onome što se može zaključiti na osnovu neplaćenih računa, neizvršavanja poreskih obaveza i nenaplativih potraživanja banaka, ono što se u štampi naziva problemom nelikvidnosti jeste u stvari nesolventnost i to, po svemu sudeći, praktično privrede u celini. Tu centralna banka i poslovne banke ne mogu ništa da pomognu, a ne može ni spremnost države da zajmi u ime privrede. Potrebno je prilično sveobuhvatno, da to tako nazovem, preusmerenje privrednih aktivnosti. Za to je potrebno nekoliko godina upornih reformi.


Zbrka.com - Madonna dolazi u Srbiju - Zanimljivosti i Jet Set\nSvetska pop zvezda Madona potvrdila je da će u okviru nastavka turneje „Stiki end svit" na leto prvi put u karijeri održati koncert u Srbiji. Na zvaničnom sajtu www.madonna.com navodi se da će u nastavku prošlogodišnje izuzetno uspešne svetske turneje ovog leta Madona pevati i u nekim zemljama u kojima ranije nije nastupala, kao što su, između ostalih, i „Rumunija, Mađarska, Srbija, Rusija i Bugarska".\n- Nikada ranije nisam produžavala turneju. Veoma sam uzbuđena što se vraćam na turneju i što ću posetiti gradove u kojima nikada nisam bila, ali i vratiti se u gradove koje jako volim - izjavila je Madona.\nMenadžment pevačice, koja je prošlog leta održala koncert na plaži Jaz kod Budve u Crnoj Gori, zasad nije precizirao datum i mesto koncerta u Srbiji. Madonu, između ostalog, očekuje koncert 20. avgusta u Ljubljani.\nKao datum njenog koncerta u Srbiji planiran je 24. avgust, izjavio je Tanjugu vlasnik „Komune" Maksa Ćatović, koji je prošle godine organizovao Madonin nastup na Jazu kod Budve. On je napomenuo da neće biti organizator Madoninog koncerta u Srbiji.


Pad cene nafte – ekonomija ili geopolitika › Made-in-Germany.rs\nPoslednjih nekoliko meseci cena nafte je u padu, što pre svega šteti Rusiji, Iranu i Venecueli. U vezi ove promene svuda se naširoko polemiše i spekuliše, a pri tome se najviše pominju Saudijska Arabija i SAD.\nNafta je strateška sirovina zbog koje se vode ratovi i ruše vlade. Ona predstavlja bazu svetske ekonomije, čija cena može da uspori ili ubrza privredne konjukture, jer je vrlo osetljiva na sve vrste ekonomskih poremećaja, piše „Dojče vele“.\nPoslednjih meseci cena nafte je pala za više od 20 procenata, uprkos teškim krizama u nekim zemljama koje spadaju u vodeće proizvođače ovog energenta. Rusija je u krizi oko Ukrajine, u Iraku je rat protiv radikalnih islamista „Islamske države“, dok se u Nigeriji bore sa epidemijom ebole.\nAktuelni pad cena nafte Robert Bardžis, glavni ekonomista za tržišta u razvoju u „DBR“ (Deutsche Bank Research) u Londonu, objašnjava klasičnim kategorijama ponude i potražnje. Po njegovom mišljenju dva su faktora od presudnog značaja: zabrinutost za ekonomski razvoj u Evropi i nekim zemljama u razvoju, i velika ponuda nafte na tržištu, uglavnom zbog masovne proizvodnje ovog goriva iz škriljaca u Sjedinjenim Državama.\nSredinom oktobra „DBR“ je objavio studiju o posledicama niskih cena nafte na zemlje koje su najveći proizvođači nafte. Takođe, ekonomisti su istraživali i koja cena nafte je potrebna tim zemljama da bi finansirali svoje budžete.\nPrihodima od izvoza energenata Rusija finansira najmanje 45 posto svog budžeta, pri čemu je cena gasa povezana sa cenom nafte. Po podacima „DBR-a“, Rusiji je potrebna cene nafte od oko 100 dolara po barelu da bi izbalansirala svoj budžet. Sada je cena nafte znatno niža i iznosi oko 85 dolara po barelu. Analitičar nemačkog društva za spoljnu politiku (DGAP) Stefan Majster smatra da to ima ozbiljne posledice i kaže da je „ruski budžet ugrožen, jer nije dovoljno finansiran, uzmu li se u obzir i sankcije Zapada, kao i stagnacija privrede u toj zemlji. Po njegovom mišljenju uticaj niske cene nafte za Rusiju je znatno bolniji od sankcija Zapada.\nPobornici teorija ekonomskih zavera navode da Rusija dobro pamti osamdesete godine, kada je cena nafte bila toliko niska da je to bio jedan od razloga za raspad Sovjetskog Saveza, na šta je nedavno podsetio Nikolaj Patrušev, sekretar Saveta za nacionalnu bezbednost Rusije u intervjuu za provladin list „Ruskaja gazeta“. On je ustvrdio kako su Sjedinjene Države pre tri decenije izazvale pad cena nafte da bi Sovjetski Savez dovele do bankrota.\nIzveštaj ruskog Instituta za strateške studije „RIP“, takođe objavljen sredinom oktobra, navodi da je trenutni pad cena nafte plod sporazuma između SAD i Saudijske Arabije. Ova arapska zemlja za sada nije pokazala nikakvu nameru da stabilizuje cenu nafte tako što bi, uobičajeno, smanjila svoju proizvodnju, nego ju je u septembru čak malo i podigla. Sem toga, Arabija je i odbila zahtev Venecuele za održavanjem vanrednog sastanka OPEK-a, Organizacije zemalja izvoznica nafte, pa će redovan sastanak biti održan krajem novembra, kada će se i razgovarati o prezasićenosti globalnog tržišta naftom. Međutim, Saudijskoj Arabiji je za uravnoteženi budžet potrebna cena od oko 99 dolara po barelu, mada je tokom proteklih godina sa visokom cenom nafte ova zemlja sakupila oko 450 milijardi dolara rezervi.\nKirsten Vestfal iz berlinske fondacije „Nauka i politika“ u intervjuu za „Dojče vele“ objašnjava da je situacija u Iranu drugačija, jer je u borbi za uticaj na Bliskom istoku Teheranu očajnički potreban prihod od nafte. Ta je zemlja je od 2011. godine, zbog sankcija Zapada izgubila više od polovine svojih prihoda od „crnog zlata“, a da bi pokrila svoj budžet, potrebna joj je cene nafte od najmanje 125 dolara po barelu. Iranski ministar za naftu Bijaa Zanganeh smatra da je za trenutni pad cena direktno odgovorna Saudijska Arabija, zbog čega je Iran snizio cenu svoje nafte na saudijski nivo. Vestfal smatra da pretpostavka da su Saudijska Arabija i SAD povećale proizvodnju nafte kako bi izvršile ekonomski pritisak na Rusiju i Iran predstavlja spekulaciju, mada priznaje da se njihovi interesi podudaraju.\nU celoj ovoj situaciji i Venecuela se našla pod veoma velikim pritiskom, jer joj potrebna cena od čak 162 dolara po barelu da bi izbalansirala svoj budžet.\nU celoj ovoj ujdurmi ne smemo zaboraviti ni proizvođače nafte u Sjedinjenim Američkim Državama, čija isplativost posla takođe zavisi od svetske cene nafte.


Javni poziv za odabir programa i projekata koji će se sufinansirati iz Budžeta Federacije Bosne i Hercegovine\nSubota, 23 Ožujak 2013 16:54\tadministrator\nBroj: 01-14-922/13 Sarajevo,\n15.03. 2013. godine\nObavještavamo sve zainteresovane da je Federalno ministarstvo kulture i sporta - Federalno ministarstvo kulture i športa objavilo Javni poziv za odabir programa i projekata koji će se sufinansirati iz Budžeta Federacije Bosne i Hercegovine za 2013. godinu za transfere:\nTekst Javnog poziva za svaki od transfera može se preuzeti na web portalu Federalnog ministarstva kulture i sporta www. fmks.gov.ba.\nRok za dostavljanje prijava je 15 dana od dana objavljivanja ovog Javnog poziva.\nSvi zainteresirani aplikanti koji ispunjavaju opće i posebne kriterije svoje programe/projekte zajedno sa propisanim aplikacijskim obrascima koje mogu dobiti na protokolu Federalnog ministarstva kulture i sporta ili na web portalu www.fmks.gov.ba trebaju dostaviti na adresu:\nFederalno ministarstvo kulture i sporta- Federalno ministarstvo kulture i sporta\nObala Maka Dizdara 2, 71 000 Sarajevo.\nPotrebno je naznačiti „Za Javni poziv“ i naziv transfera na koji se projekt/program odnosi, kao i broj pozicije, namjene projekta/ programa za koji se aplicira.


Aleksandar Mitrović i Fulam u čijem dresu rešeta mreže rivala dobili su neočekivanu pomoć na putu ka povratku u Premijer ligi.\nNaime, Kiko Kasilja, golman trenutno najvećeg Fulamovog rivala, Lidsa, suspendovan je na osam mečeva jer je u porazu (0:1) od Čarltona na rasnoj osnovi vređao suparničkog špica Džonatana Leka. Pritom će morati da plati 60.000 funti (oko 70.000 evra) i da ide na psihološko/sociološke konsultacije sa stručnjacima zbog ovakvog ponašanja.\nIako u javnost nikada nije isplivalo ša je tačno bivši golman Reala rekao Leku, njegovo ponašanje je odmah prijavljeno sudiji i delegatu, a zbog "totalno neprihvatljivih reči" je i sankcionisan na pomenuti način.\nTo znači da neće stajati među stativama pre 44. (od ukupno 46) kola u Čempionšipu, u kome je upravo zahvaljujući njegovim bravurama Lids junajted izgradio najbolju odbranu (primljeno samo 30 golova) i stigao do druge pozicije, poslednje koja direktno vodi u Premijer ligu.\nNa tabeli Čempionšipa trenutno je na čelu VBA sa 69 bodova, Lids ima 65, a Fulam našeg Aleksandra Mitrovića sa 60 predvodi četvorku koja se trenutno nalazi na pozicijama koje vode u baraž - Notingem Forest (59 bodova), Brentford (56) i Preston (takođe 56).\nSam Kiko Kasilja sve vreme negira da je bilo šta ružno rekao pomenutom rivalu, ali to mu nije bilo dovoljno da izbegne sankcije koje bi mogle da koštaju njegov klub direktnog povratka u elitno društvo.


Otvoren Nišvil onlajn festival koncertom na "jazzcycle" - Kultura - Dnevni list Danas\nPočetna » Kultura » Otvoren Nišvil onlajn festival koncertom na „jazzcycle“\nOtvoren Nišvil onlajn festival koncertom na „jazzcycle“\nV. T.13.08.2020. 15:23\nNišvil onlajn festival otvoren je danas ispred Nišvil džez muzeja u Tvrđavi u Nišu koncertom na jedinstvenom „Nišville jazzcycle“, odnosno vozilu (na pedale) za sedam muzičara, sa kojeg su niški džezeri izveli program džez standarda.\n„Ovim specijalnim muzičko-scenskim spektaklom želeli smo da damo omaž svim otkazanim festivalima, bilo da su muzički, filmski ili pozorišni, kao i svim vašarima i saborima koji su otkazani zbog epidemije korona virusa”, rekao je direktor Nišvila Ivan Blagojević, otvorivši festival presecanjem lubenice, uz prigodne zvuke velikog džez hita Herbija Henkoka „Watermelon man“ (prodavac lubenica).\nBlagojević je kazao da na Nišvil onlajn festivalu neće nastupiti “Igor Butman Quintet“, na čijem čelu je Igor Butman, svetski poznati saksofonista koji važi za jednog od najpoznatijih i najcenjenijih ruskih džez muzičara u Rusiji.\n“Nažalost, nema letova iz Rusije ka Srbiji. Pokušali smo da Butmana, koji je nesumnjivo trebalo da bude zvezda Nišvil onlajn festivala, dovedemo čak i privatnim avionom, ali se pokazalo da to nije bezbedno i ruski muzičari nisu poleteli za Srbiju”, objasnio je Blagojević.\nU ovom formatu 26. internacionalnog džez festivala Nišvil do 16. avgusta na Letnjoj pozornici u Tvrđavi u Nišu biće održano dvadesetak koncerata pratećeg i glavnog festivalskog programa i nekoliko pozorišnih predstava (Nišville Jazz Teatar), ali u onlajn formatu i bez prisustva publike.\nLJubitelji džeza će Nišvil uživo moći da prate putem linka http://nisville.com/live-stream/\nKorona virusNišvilonline festivalNiš


VESIĆ O ŽURKAMA NA SPLAVOVIMA: Organizatori treba krivično da odgovaraju | Novosti.RS\n-Treba da kažnjavamo one koji mere ne poštuju. Ako imaju žurku na splavu posle 23 sata, pa onda otkače splav i plove rekom, neko treba krivično da odgovara za to- rekao je Vesić na TV Prva i dodao da je zabeleženo četiri ili pet takvih slučajeva.\nNavodi da nije pošteno da se kažnjavaju svi ugostitelji i građani, zbog tuđeg neodgovornog ponašanja, te da je važno da veći broj službenika kontroliše mere.\n-Po sadašnjem zakonu to mogu da rade samo sanitarni inspektori. NJih je 140 za celu Srbiju, a izmenom zakona koji je vlada juče najavila, veći broj inspekcijskih lica moći će da kontroliše mere- ukazuje Vesić.\nkorona virus u Beogradu splavovi žurke korona virus u Srbiji


MOZAK ZNA: Osećaj da nas neko posmatra ima i naučna objašnjenja : Nadlanu.com\nMOZAK ZNA: Osećaj da nas neko posmatra ima i naučna objašnjenja\nObjavljeno 6. mar 2022. / 13:15:23\nNajverovatnije ste nekada imali osećaj da neko gleda u vas, čak i ako niste mogli nikoga da vidite. Za ovo iskustvo koje su mnogi od nas imali, čak postoje studije koje su se bavile razlozima zašto se ponekad tako osećamo, sa više od jednog objašnjenja.\n"Bright Side" sakupio je nekoliko primera šta se možda dešava kada se osećate kao da vas neko posmatra.\nNaš mozak može reći da li nas neko gleda, čak i ako to nismo videli\nStudija je sprovedena sa "kortikalno slepim" pacijentom, koji nije mogao da vidi zbog oštećenja vizuelnog korteksa (deo mozga). Nije bio u stanju da percipira bilo šta svesno, kao što je gledanje filma ili čitanje knjige, ali je mogao da obradi informacije koje su išle do delova mozga koji su funkcionisali.\nIstraživanje je pokazalo da smo u stanju da osetimo da neko gleda direktno u nas, čak i ako to nismo svesno videli, što može da objasni zašto osećamo da nas posmatraju čak i ako zapravo nismo videli da nas neko gleda.\nJoš jedna stvar koja može potvrditi ovaj osećaj, pa čak i učiniti da se to dešava češće, jeste kada se okrenete i vidite da vas zapravo neko gleda.\nIako ovo može izgledati kao potvrda da vas je neko zaista gledao, osoba koja vas je pogledala možda je to učinila samo zato što ste se okrenuli, što na neki način maši poentu.\nOsećaj da vas posmatraju može da bude prouzrokovan malim tragom na koji je upozorio vaš mozak, to može da bude nešto što ste videli krajičkom oka, slab zvuk koji dolazi sa nepoznate lokacije ili bilo šta u šta niste sigurni.\nOvo pored malo paranoje i činjenice da ne možete da vidite šta vam je iza leđa može da vam ostavi utisak da postoji neko iza vas ko posmatra vaše korake, čak i ako to nije slučaj.\nAko niste sigurni, odgovor je verovatno "Da"\nPrema studiji sa Univerziteta u Sidneju, kada ljudi dobiju ograničene vizuelne naznake o svom okruženju, na primer, da li je mrak ili ako nose naočare za sunce, i ne mogu tačno da kažu šta se dešava, obično se oslanjaju na svoje prethodno iskustvo. Zbog toga je veća verovatnoća da veruju u njih, posebno u slučajevima kada su nesigurni.\nRazumevanje da neko gleda u nas je važno\nBiti u stanju da identifikujemo da li nas neko gleda, a takođe i da budemo prepoznati kada gledamo u nekoga je zaista važan deo ljudskog ponašanja, jer ima veze sa komunikacijom među ljudima.\nOd početka ljudske evolucije, pogled je bio moćan instrument za prenošenje emocija, poput ljubavi, besa i informacija potrebnih za preživljavanje i od tada se razvija.\nZbog toga je naš mozak specijalizovan za ovu aktivnost, a mi smo uvek na oprezu u vezi sa našim okruženjem.


eKapija | Počinje rekonstrukcija zemunskog Keja oslobođenja - Evo kako će izgledati posle uređenja (FOTO)\nIzvor: eKapija | Ponedeljak, 25.10.2021.| 11:43\nPočinje rekonstrukcija zemunskog Keja oslobođenja - Evo kako će izgledati posle uređenja (FOTO)\nRekonstrukcija i uređenje ulice Kej oslobođenja u Zemunu počinje danas, izjavio je sekretar za investicije Grada Beograda Luka Petrović.\nProjekat rekonstrukcije obuhvata saobraćajne površine, rekonstrukciju postojeće i izgradnju nedostajuće komunalne infrastrukture.\nPetrović je precizirao da deo ulice koji se rekonstruiše pripada starom jezgru Zemuna i obuhvata potez od ulice Stevana Markovića do kraja obaloutvrde u dužini od nepunih 1.000 metara.\nPrema njegovim rečima, u drugom delu, dužine oko 190 metara, projektovana širina kolovoza od sitne kamene kocke je 5.5 metara, dok se na desnoj strani nalazi pešačko biciklistička staza širine 2.5 metra.\nIstakao je da je vrednost radova nešto manja od 335 miliona dinara, bez PDV-a, a da je za svaku izmenu režima saobraćaja izvođač u obavezi da uradi saobraćajni projekat i dostavi ga na saglasnost upravljaču puta i Sekretarijatu za saobraćaj.\nRadovi se izvode istovremeno na po dve deonice – prvo se radi na deonicama 1 i 3, a kada se završi deonica 1 radi se na deonicama 2 i 3.\nDuž ulice se zadržavaju svi postojeći drvoredi uz mestimičnu zamenu stabala koja su završila "hortikulturnu starost".\nKada su vodovodne instalacije u pitanju, biće urađena zamena dela postojeće vodovodne mreže novim cevovodom u trotoaru novoprojektovane saobraćajnice gde god je to moguće.\nTakođe, biće izgrađena novoprojaktovana vodovodna mreža u delu ulice Kej oslobođenja od Njegoševe ulice do kraja saobraćajnice.\nKada je kišna kanalizacija u pitanju, biće urađeno priključivanje novoprojektovanog sekundarnog kolektora iz ulice Stevana Markovića na postojeći kišni kolektor u ulici Kej oslobođenja, kao i izgradnja novoprojektovanog kolektora, te novog kolektora kišne kanalizacije na delu od Njegoševe do kraja obaloutvrde.\nKonačno, biće urađena rekontrukcija fekalne kanalizacije na deonicama u kontra padu, zamena delova postojćeg cevovoda novim cevovodom. Osim toga, biće izgrađen novi cevodod u delu od Njegoševe do kraja obaloutvrde, dok je prevezivanje kućnih priključaka predviđeno na zamenjenu i novoprojektovanu fekalnu kanalizaciju.\nŠto se tiče javnog osvetljenja, postojeći koncept će biti zadržan, doći će do uvođenja novih stubnih mesta i zamene svih svetiljki savremenim svetiljkama sa LED izvorima, kao i zamena postojećih stubova javnog osvetljenja novim metalnim stubovima sa lirama. Ukupna dužina novih i rekonstruisanih telekomunikacionih vodova iznosiće 920 metara, a biće urađena rekonstrukcija postojećih šahtova, preneo je Beoinfo.\nKej oslobođenja u Zemunu


Porošenko: Dozvolićemo ruski u Donbasu\nUkrajinski predsednik Petro Porošenko obećao je da će dozvoliti slobodnu upotrebu ruskog jezika lokalnim zajednicama u ukrajinskom regionu Donbas, javila je danas ruska novinska agencija Itar Tass.\nPredsednik je najavio da planira da, uskoro, podnese zakon o amnestiji ukrajinskom parlamentu.\n- U danima koji dolaze, Vrhovnoj Radi biće ponuđeno da donese zakon o zabrani krivičnog gonjenja onih pripadnika ilegalnih oružanih grupa koji nisu ubijali miroljubive civile i ukrajinske vojnike i koji su se saglasili da brzo polože oružje - rekao je Porošenko, navodi se u saopštenju.\nZelenski: Izborima u Donbasu svi treba da imaju pristup\n"Njen glas će živeti zauvek": Preminula poznata pevačica čija je pesma postala globalna FEMINISTIČKA HIMNA\nAustralijska pevačica Helen Redi, čiji je hit iz 1972. godine pod naslovom "I Am Woman" ("Ja sam žena") postao globalna feministička himna, umrla je juče u Los Anđelesu u 79. godini života, saopštila je njena porodica.\nStanovnici Pariza su se uspaničili od zvuka za koji su pomislili da je u pitanju snažna eksplozija.\nVlasti Jermenije razmatraju planove za priznavanje nezavisnosti oblasti Nagorno-Karabah, izjavio je jermenski premijer Nikol Pašinjan.\n"Tramp je PUTINOVO KUČENCE": Bajden tokom debate OSUO PALJBU po Rusiji, ali i predsedniku SAD (VIDEO)


Novi (ponovljeni) poziv za finansiranje civilnog društva – Granted\nNovi (ponovljeni) poziv za finansiranje civilnog društva\nNakon neuspešno sprovedenog prethodnog poziva i pristiglog zvaničnog objašnjenja o razlozima otkazivanja, objavljen je novi, značajno izmenjeni poziv za finansiranje predloga projekata civilnog društva u Srbiji. Kao što je u kratkom zvaničnom pismu i navedeno, razlog za otkazivanje nalazi se pod Temom 2: regionalna saradnja i dijalog između Srbije i Kosova*.\nŠta je izmenjeno u propozicijama konkursa\nKo god pažljivo uporedi staro i novo uputstvo za konkurisanje, videće da se jedina tematski značajna izmena to što je počev od specifičnih ciljeva konkursa, kao i svuda u daljem tekstu, dosledno uklonjena svaka referenca na dijalog i unapređenje odnosa Srbije i Kosova. Regionalana saradnja je i dalje jedan od 3 prioriteta, ali definisana kao “dobrosusedski odnosi i pomirenje u regionu”. Aspekt koji se odnosio na saradnju Srbije i Kosova sa ciljem unapređenja svakodnevnog života građana je obrisan, a isto važi i za teritoriju na kojoj se projektne aktivnosti mogu sprovoditi. Dakle, svi oni koji su konkurisali pod ovom temom, u onom delu koji se odnosio na zajedničke inicijative unapređenja saradnje Srbije i Kosova na lokalnom nivou – mogu svoj predati koncept da zaborave, ili da ga prilagode tako da se aktivnosti, korisnici i rezultati u najvećem delu isključivo odnose na Srbiju u procesu regionalne saradnje i pomirenja.\nPored ove, možda je još značajnija izmena proceduralne prirode: da bi se nadoknadilo vreme izgubljeno raspisivanjem pa poništavanjem konkursa, sada je propisano da se na novi poziv predaju istovremeno i koncepti projekata ali i celokupna aplikacija. (Za one retke koji ne znaju, celokupna aplikacija ‘full application form’ podrazumeva obiman narativni predlog projekta + precizno definisan budžet + logičku matricu + svu prateću dokumentaciju). Svi ovi dokumenti inače čine standardni paket celokpune konkursne dokumentacije, sa jedinom razlikom što su tako obimnu dokumentaciju do sada pripremale isključivo one organizacije čiji je koncept odabran za dalju proceduru. Šta ovo praktično znači? Pretpostavimo da će na ponovljeni poziv stići oko 150 konkursnih aplikacija. Komisija će pročitati sve koncepte, i uz pregled ispunjenosti administrativnih zahteva, između 20-25 organizacija obavestiti da, na osnovu predatog koncepta, ulaze u naredni krug odlučivanja (definisano je da u naredni krug prolazi dvostruko više kandidata nego što će biti podržano, izračunato po ukupnom iznosu traženih sredstava). Za ovih, recimo 25 organizacija, to znači da će njihova celokupna aplikacija zatim biti uzeta u razmatranje i, eventualno, biti jedna od 10-15 odobrenih. Za ostalih pretpostavljenih 125 organizacija, to znači da celokpuna aplikacija, sa svim pratećim delovima, neće biti razmatrana (neće biti ni otvorena a verovatno ni učitana sa elektronske platforme).\nSva ostala pravila konkursa ostala su ista.\nOrganizacije do 13. septembra treba u PROSPECT da učitaju isti, izmenjeni ili potpuno novi koncept projekta, svu prateću dokumentaciju uz koncept, te celokupnu narativnu aplikaciju, budžet i logičku matricu i svu prateću propisanu dokumentaciju uz aplikaciju. I da dočekaju, prvo, obaveštenje o statusu koncepta, a on najsrećniji, i o statusu celokupne aplikacije.\nSvima želimo srećan rad tokom avgusta, u nadi da je ovo redak i izuzetan slučaj da Evropska unija za finansiranje civilnog društva primenjuje proceduru “otvorenog konkursa” sa ciljem da skrati vreme neophodno za izbor projekata koje će podržati.\n Open Call for Proposals, u prevodu: otvoreni konkurs\n Procena na osnovu ranijih konkursa za civilno društvo\nTags: aplikacije, civilno društvo, donatori, EUfondovi, sredstva


Bivši kapiten crveno-belih podvrgnut je operaciji prepona, dok mu je u ovom periodu najveća podrška supruga, glumica Mirka Vasiljević, koja je non-stop uz njega.\nVujadin Savić je bio primoran da ode na operaciju, nakon povreda koje je nedavno imao, a posle intervencije očekuje ga mirovanje od dvadesetak dana.\n- Operisao sam prepone i pauza je dve do tri nedelje. Bože zdravlja, biće sve u redu brzo - poručio je za "Telegraf" Savić, koji se na društvenim mrežama ogasio pre i posle operacije.\nKoji je pravi razlog zbog kog Mirka Vasiljević i Vujadin Savić još uvek nisu u braku, što će iznenaditi mnoge, saznajte OVDE.


Sremske Novine » Impresije o Lincu\nImpresije o Lincu\nPešačka zona u Lincu\nŠid – Svrha svakog putovanja je neko novo iskustvo koje nas uvodi u sfere drugačijeg života. Priliku da otputujemo u Austriju dobili smo mi, mala grupa glumaca Amaterskog pozorišta „Branislav Nušić“ iz Šida.\nU Lincu na sceni pozorišta „Maestro“ izveli smo predstavu „Želim da se oslobodim“ sa ciljem da probudimo svest ljudi koji ostaju ravnodušni pred nasiljem. Deo svojih emocija uspeli smo da podelimo sa našim ljudima koji su u „tuđini“. Gledajući njih i slušajući kako oni žive i izučavaju drugi jezik, stiče se utisak da pomalo gube osećanja za svoju zemlju, domovinu.\nU Lincu su nas srdačno dočekali ljudi poreklom sa naših prostora i gostoljubivo nam pokazali lepote grada i okoline. Linc je treći po veličini grad u Austriji, smešten u severnom delu države, privredno i kulturno središte pokrajine Gornja Austrija. Linc je na prvom mestu uređen grad, najviše je izgrađen tridesetih godina prošlog veka, poznat je po lepom starom gradskom jezgru, ali i kao središte austrijske teške industrije.\nŠiđani u Austriji\nGrad ima dušu upravo zbog toga što neguje svoju kulturu. Linc je 2009. godine bio evropska prestonica kulture. Iz njega potiču veliki austrijski umetnici i naučnici i njihovi muzeji su očuvani i dostupni svim turistima. Obišli smo najznačajnija kulturna i istorijska mesta u gradu. Posetom Katedrale Svete Marije koja je najveća katedrala u Austriji, imali smo priliku da uživamo u misi gde je veliki hor pratio simfonijski orkestar.\nNajveći utisak na nas ostavila je poseta memorijalnom centru Mauthauzen gde se u Drugom svetskom ratu nalazio logor, a sada je spomen žrtvama nacizma. Slike, prizori i sama pomisao da je na tom mestu ubijeno preko sedamdeset hiljada ljudi, čoveka ne ostavljaju ravnodušnim, ali zločin nikad ne sme biti zaboravljen. Treba da bude opomena celom čovečanstvu da se takve stvari više ne događaju. Čovekov jedini zadatak na ovom svetu je da bude plemenit i dobar prema svima.\nTeodora Merdanović III-2\nGimnazija „Sava Šumanović“ Šid


Period: 01.01.2000 - 30.09.2020\nUkupan broj zapisa: 45\ndr Jovanka Šaranović: Žena u odbrani – od tradicionalnog do savremenog\nNaučna knjiga Žena u odbrani – od tradicionalnog do savremenog, nastala je kao rezultat višegodišnjeg empirijskog istraživanja i predstavlja, po mišljenju njenog recenzenta prof. dr Zorana Kilibarde, «orginalan istraživački poduhvat zapaženog saznajnog dometa po ...\nZbornik radova sa međunarodne konferencije: Žene u vojsci\nOva knjiga sadrži zbirku izlaganja sa Međunarodne konferencije Žene u vojsci, koju su u oktobru 2006. godine zajedno organizovali Institut za strategijska istraživanja i Misija OEBS u Republici Srbiji. Konferencija je bila posvećena razmatranju mesta i uloge žene u Vojsci Srbije, odgovarajućim ...\nSuočeno sa brojnim opasnostima, posebno opasnostima od rata, čovečanstvo je od davnina tražilo odgovarajući odgovor na pitanje kako efikasno da otkloni uzroke, da se zaštiti i ublaži posledice vanrednih situacija i patnji civilnog stanovništva. Iako je u sadašnje vreme ...\nZbornik dokumenata: Balkanski pakt 1953/1954\nMada je prošlo više od pedeset godina od stvaranja Balkanskog pakta između Jugoslavije, Grčke i Turske, stručna i šira javnost nije imala dovoljno uvida u pojedinosti o njegovom nastanku i delovanju. O Paktu su, pojednostavljenim sagledavanjem, često izricani olaki sudovi. ...\nBranislav Đorđević, Mitar Kovač, Jovanka Šaranović: Srpski vojni pomenik\nU monografiji Srpski vojni pomenik, koja je na književnom publicističkom konkursu Dragojlo Dudić pohvaljena kao vredan doprinos negovanju slobodarskih i revolucionarnih tradicija u Republici Srbiji, u vidu biografskog leksikona, identifikovane su pojedine vrednosti i društvene norme koje su ...


Pepsi lime gazirani sok 1.5L pet | ePonuda.com\nPepsi lime gazirani sok 1.5L pet cene\nod 80,00 do 95,00 din\nA & P ANDREOU AND PARASKEVAIDES DOO\nod 38,00 din\nEPonuda nije internet prodavnica već Vam omogućava da brzo i lako nađete Pepsi lime gazirani sok 1.5L pet po najjeftinijoj ceni. Naš cilj je da kupci budu što bolje informisani o ponudi Pepsi lime gazirani sok 1.5L pet na tržištu Srbije. Vrlo lako nalazite željeni proizvod za kategoriju Gazirani sokovi cene, ne morate da lutate od sajta do sajta za Pepsi Gazirani sokovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pepsi lime gazirani sok 1.5L pet sa PRODAVCEM. EPonuda ne može da garantuje potpunu tačnost specifikacije i slika za Pepsi lime gazirani sok 1.5L pet. Pre kupovine, podatke za Pepsi lime gazirani sok 1.5L pet proverite na sajtu PROIZVOĐAČA.


Đukanović: Region mora ostati u fokusu EU - INFORMACIJA JE KAPITAL - Capital.ba\nĐukanović: Region mora ostati u fokusu EU\n22. feb. 2016. 13:23 Objavljeno u OSTALO\nLONDON, Region zapadnog Balkana mora ostati u fokusu EU – sve manje kao problem, a sve više kao dio rješenja, rekao je crnogorski premijer Milo Đukanović u Londonu, na konferenciji EBRD “Investiranje u zapadni Balkan”.\nĐukanović je naglasio da je integracija zapadnog Balkana u EU dugoročan proces u kojem treba unaprijediti vladavinu prava, ojačati institucije, reformisati društva i ubrzati ekonomski razvoj.\n“Crna Gora je napravila istorijsku prekretnicu prihvatanjem sistema vrijednosti evroatlantske zajednice. Posvećenost politici dobrosusjedstva naš je cilj. U prošloj godini potpisali smo prve sporazume o razgraničenju na prostorima bivše Jugoslavije – sa BiH i sa /samoproglašenim/ Kosovom”, naveo je Đukanović.\nOn je istakao da Crna Gora, osim na međunarodnom planu, zrelost i odgovornost pokazuje i u rješavanju unutrašnjih političkih pitanja, njegujući tolerantan dijalog političkih neistomišljenika u duhu najbolje evropske demokratske prakse.\n“Svjesni smo da je za brži i održiv ekonomski rast na dugi rok potrebno da Crnu Goru i region više približimo i bolje uvežemo sa razvijenom Evropom. Ključ jeste u efikasnijoj regionalnoj saradnji, ali, u našem regionu podrška međunarodnih finansijskih institucija i investitora je krucijalno važna pretpostavka tog procesa”, ukazao je Đukanović.\nOn je uvjeren da je zapadnom Balkanu potreban strateški koncipiran program većih investicija u “čvrstu” i “meku” infrastrukturu i projekte koji vode povećanju zaposlenosti, posebno mladih.\n“To je pravi put da naš region postane dio razvijene Evrope”, naglasio je Đukanović i podsjetio da je započela priprema ili realizacija važnih infrastrukturnih projekata koji će povezati Crnu Goru i region i približiti Evropi.\nOn je poručio da je Crna Gora spremna da odmah započne konkretne pregovore sa susjednim zemlje radi postizanja dogovora o upravljanju slivovima rijeka i o zajedničkoj izgradnji hidroelektrana.\nĐukanović je naveo da se ovogodišnji forum održava u nepovoljnim geopolitičkim okolnostima, te da su na evropskoj agendi važna i urgentna pitanja migrantske krize, rizici terorizma, neriješeno ukrajinsko pitanje, brojni izazovi unutar EU, saopšteno je iz crnogorske Vlade.\n“Bez obzira na sve izazove, zemlje zapadnog Balkana vjeruju u ujedinjenu Evropu. Vjerujemo da smo kao Evropljani izvukli pouke iz nekih istorijskih lekcija, od kojih su u vrlo svježem sjećanju upravo balkanske. Vjerujemo da će Evropa naći rješenja da obnovi svoju snagu i vitalnost”, poručio je Đukanović. Srna\nKljučne riječi: ebrd, eu, london, mile djukanovic\nVučić u Londonu na samitu EBRD\nVučić: Srbija želi da sačuva tradicionalne dobre odnose sa Rusijom\nBrisel radi na rješavanju finansijskog spora sa Londonom\nDačić: Zemlje Balkana povezuje samo interes\nEBRD pomaže razvoj tržišta kapitala u regionu


Potrebno više sporta u školama zbog pravilnog razvoja dece - Novosti Plus\nINVESTICIJE I FINANSIJE Ostali sportovi Republika Srpska\nPotrebno više sporta u školama zbog pravilnog razvoja dece\nCilj Ministarstva porodice, omladine i sporta Republike Srpske je zdrava nacija zbog čega se mora unaprijediti školski sport, koji doprinosi da djeca postanu prvo dobri ljudi, a onda i sportisti, poručio je pomoćnik ministra za sport Dragan Jaćimović.\nOn je istakao da se u Ministarstvu porodice, omladine i sporta ponose projektom Malih olimpijskim igara, u koji je uključeno više od 60.000 djece osnovnih i srednjih škola, a za koji izdvaja oko 200.000 maraka, kao i na Ljetnu školu sporta, za koju obezbjeđuje više od 200.000 maraka.\n“Ministarstvo će izdvojiti 60.000 maraka za setove za fizičko vaspitanje od drugog do petog razreda da bi deca imala potrebne rekvizite za kvalitetnu nastavu”, rekao je Jaćimović novinarima u Banjaluci nakon okruglog stola o temi “Školski sport, mogućnosti unapređenja, perspektive”, koji je organizovalo Udruženje “Misli dobro”.\nBojan Božić iz Udruženja “Misli dobro” rekao je da školski sport predstavlja bitnu polugu sportskog sistema i da će ovaj skup pomoći da se dođe do rješenja koje će omogućiti da sva djeca u Republici Srpskoj imaju kvalitetne časove fizičkog vaspitanja s ciljem pravilnijeg rasta i razvoja.\n“Mora se unaprediti sistem školskog sporta i način njegovog finansiranja, uspostaviti kontrola rada izvođenja nastave fizičkog vaspitanja, a treba i obratiti pažnju na saradnju klubova, saveza i školskog sporta”, smatra Božić.\nOn je naveo da istraživanja pokazuju da tek polovina osnovaca ima redovnu fizičku aktivnost, što ostavlja značajne negativne posledice po zdravlje, koje se ogledaju u problemima gojaznosti, ravnih tabana, deformiteta kičmenog stuba.\nКoordinator Malih olimpijskih igara za regiju Banjaluka Velibor Vidović smatra da su Male olimpijske igre jedini zdravi dio sporta Republike Srpske jer klubovi ne mogu odgovoriti zahtjevima razvoja ove oblasti Srpske.\n“Moramo unaprijediti sistem Malih olimpijskih igara i školskog sporta da bi se napravila najšira i najkvalitetnija moguća baza naših sportista da bismo u dogledno vreme bili konkurentni”, rekao je Vidović.\nProfesor Fakulteta fizičkog vaspitanja i sporta Univerziteta u Banjaluci Radenko Dabraš ocijenio je da kvalitetno izvođenje nastave fizičkog vaspitanja, kao uvod u bavljenje sportom djece, mora biti državni projekat u koji će svi biti uključeni.\n← Osnovci iz Banje Luke na obilježavanju praznika „Sakura“\nČARTER LETOM U BANJALUKU STIGLA PRVA GRUPA TURISTA IZ BEOGRADA →\nU ŠKOLAMA RIZIK OD ZARAZE SVEDEN NA MINIMUM\nTrivić: Zaštititi jezik i pismo kao identitet naroda


Nastavlja se SNSD pljačka Republike Srpske: Tegeltijin zet ojadio povjerioce za 2,2 miliona KM | Infomedia Balkan\nHronika | 29.Dec.2021 - 09:21 h\nNastavlja se SNSD pljačka Republike Srpske: Tegeltijin zet ojadio povjerioce za 2,2 miliona KM\nPovjerioci preduzeća „Energoinvest – Elektroenergetska oprema“ (EeOp) izgubiće 2,2 miliona KM koliko potražuju od ovog preduzeća u stečaju, s obzirom da ono, nakon što je devestirano i opljačkano, nema nikakve imovine.\nNa ispitnom ročištu koje je održano danas u Okružnom privrednom sudu u Istočnom Sarajevu stečajni upravnik Vlado Simović priznao je 2,2 miliona KM potraživanja, dok preduzeće nema nikakve imovine.\n„Najveći povjerilac je Poreska uprava koja potražuje 1,6 miliona KM. Oko pola miliona potražuje Uprava za indirektno oporezivanje (UIO) BiH, radnici potražuju oko 150.000 maraka“, rekao je Simović.\nS druge strane, kaže, imovine nema ni za pokriće troškova stečaja i o tome je upoznao povjerioce.\n„Jedina imovina je 5.000 KM koje je predlagač uplatio za pokretanje stečaja. Sada je na povjeriocima odluka hoće li platiti za dalje vođenje postupka ili ne i o tome ćemo odlučivati na ročištu krajem februara iduće godine. Ukoliko povjerioci ne budu zainteresovani, stečaj se zaključuje“, pojasnio je Simović.\nOkružni privredni sud u Istočnom Sarajevu otvorio je prije dva mjeseca stečaj u preduzeću EeOp, nakon što je Simović utvrdio da je ono platežno nesposobno i prezaduženo.\nPreduzeće „Energoinvest – Elektroenergetska oprema“ (EeOp) osnovano je 2014. godine na imovini „Energoinvest Rasklopne opreme“ (RAOP) koju su kupili ruski investitori.\nRusi su imovinu RAOP-a kupili preko preduzeća “Elektroinženjering” Banjaluka, čiji je direktor Milan Keserović, zet predsjedavajućeg Savjeta ministara BiH Zorana Tegeltije.\n„Elektroinženjering“ je zatim na imovini RAOP-a formirao novo preduzeće pod nazivom „Energoinvest – Elektroenergetska oprema“ (EeOp), ali je sva kupljena imovina na banjalučkom preduzeću.\nRusi su se nakon nekog vremena povukli, a vlasnik „Elektroinženjeringa“ prije dvije godine postao je Keserović.\nTo je potvrdio i stečajni upravnik koji kaže da je nekadašnji RAOP imao ogromne hale koje su danas potpuno uništene i nema nikakvih uslova za pokretanje bilo kakve proizvodnje.\nO privatizaciji RAOP-a u intervjuu za CAPITAL govorio je i ruski investitor koji tvrdi da je kroz taj proces iz nekadašnjeg giganta „izvučeno“ 280 miliona maraka, te da o tome istragu vode i institucije Rusije.


ICS – Italijanski konzorcijum za solidarnost\nICS (Italijanski konzorcijum solidarnosti) osnovan je 1993. kao odgovor na želju italijanskog civilnog društva da pomogne žrtvama konflikta u bivšoj Jugoslaviji, naročito izbeglicama.\nICS je mreža asocijacija, grupa, lokalnih institucija i odbora, društvenih kooperativa, udruženja i drugih organizacija koja se zalažu za promociju međunarodne saradnje i solidarnosti sa ljudima u stanju potrebe, sa ciljem da se afirmišu principi mira, nenasilja, saradnje, solidarnosti, ljudskih prava i pravde, zajedničkog života i demokratije i dijaloga različitih kultura.\nAktivnosti ICS-a imaju za cilj promociju mira u oblastima koje su zahvaćene sukobima, pomoć u razvoju lokalne zajednice, osnaživanje lokalne zajednice na principima demokratije, promovisanje pozitivnih društvenih vrednosti, a protiv rasizma, ksenofobije i društvenog odbacivanja i stimulisanje nevladinog sektora kao veoma bitnog za društvo u celini.\nPrateći prvobitnu nameru da pomaže ljudima koji su žrtve sukoba u bivšoj Jugoslaviji, ICS je kao član Evropskog saveta za izbeglice uložio posebne napore u sprovođenju aktivnosti koje su od pomoći izbeglicama: obezbeđivanje smeštaja, stručno osposobljavanje, finansijska podrška, učenje jezika, pravna pomoć, promocija kulturne i društvene integracije izbeglica, zagovaranje na nacionalnom i lokalnom nivou, informisanje izbeglica koje se vraćaju i izdavanje publikacija u cilju informisanja javnosti o pravom položaju izbeglica u zemlji.\nRadeći na integraciji marginalizovanih grupa, kao i nacionalnih manjina, ICS posebnu pažnju posvećuje aktivnostima koje kao svoju ciljnu grupu imaju Rome. U tom smislu, ICS je iskustvo stečeno u Italiji preneo i u Srbiju, gde se posebna pažnja posvećuje obrazovanju romske dece, stručnom osposobljavanju mladih Roma, prevenciji i zdravstvenoj edukaciji romske populacije uopšte, osnaživanju Romkinja, kao i podršci i pomoći starim Romima.


Tip dana: Lester – Čelsi: “Lisice” žele novi trijumf, “plavci” traže izlazak iz krize! Ko će do trijumfa? – Kladjenje.rs\nHomeTip DanaTip dana: Lester – Čelsi: “Lisice” žele novi trijumf, “plavci” traže izlazak iz krize! Ko će do trijumfa?\n19 Januara, 2021 Vlajko Tip Dana 0\nU utorak je izuzetno bogata ponuda za klađenje, pošto su na programu mečevi iz Premijer lige, ali i vanredna kola u La Ligi i Bundesligi. Za vas smo ovog puta pripremili svakako najzanimljiviji duel u kom će Lester na svom terenu dočekati Čelsi.\nMeč između ove dve sjajne ekipe je zakazan za 21 čas i 15 minuta.\nLester: Mogu li “lisice” do nove senzacije?\nTreba biti realan pa priznati da je malo ko očekivao da će fudbaleri Lestera u nikad jačoj Premijer ligi imati ovoliko zapaženu ulogu, ali, popularne “lisice” igraju zaista sjajno ove sezone.\nNaime, izabranici Brendana Rodžersa koji radi sjajan posao u Lesteru, se trenutno nalaze na sjajnom trećem mestu na tabeli uz dva boda manjka u odnosu na prvoplasirani Mančester Junajted.\nPrimarni cilj “lisica” je plasman u Ligu šampiona koji im je prošle sezone nažalost izmakao u poslednjem kolu kada su u direktnom duelu upravo poraženi od Junajteda, ali bi sve to mogli da poprave već ove sezone, ali ne samo to, već i da se ozbiljno umešaju u borbu za naslov prvaka.\nU prošlom kolu je Lester ostvario veoma važan trijumf na svom terenu protiv Sautemptona, a taj duel je završen rezultatom 2:0, uz podatak da su “lisice” dosta teže došli do trijumfa nego što to rezultat pokazuje.\nKada su u pitanju mečevi na domaćem terenu, do sada su izabranici Brendana Rodžersa odigrali devet mečeva na svom terenu na kojima su ostvarili četiri trijumfa, jedan remi i čak četiri poraza, ali daleko bolje igraju na gostovanjima gde su do sada doživeli samo jedan poraz uz čak sedam trijumfa, ali i jednog remija.\nČelsi: Očekivali smo dosta više!\nUtisak je da su svi očekivali dosta više od Čelsija kada je ova sezona u pitanju, pošto se mora priznati da su “plavci” odradili jedan fenomenalan prelazni rok, i utisak je bioda su zakrpili sve rupe iz prošle sezone, kojih je i te kako bilo.\nNaime, u ovom trenutku se izabranici Frenka Lamparda nalaze na sedmom mestu na tabeli uz čak osam bodova manjka u odnosu na prvoplasirani Mančester Junajted, a pominjemo to prvo mesto iz razloga što je jedan od primarnih ciljeva “plavaca” kada je ova sezona u pitanju upravo šampionski pehar u Premijer ligi.\nTek u prošlom kolu je Čelsi došao do prvog trijumfa posle čak tri kola, i to na gostovanju kod Fulama gde su slavili sa 0:1, i to uz dosta muke, pored činjenice da su većim delom susreta imali igrača više.\nOno što bi mogao da bude veliki hendikep za izabranike Frenka Lamparda kada je ova utakmica u pitanju je taj što strateg Čelsija neće moći da računa na Kantea koji ima parne žute kartone, a veoma je poznato koliko je francuski reprezentativac bitan za igru “plavaca”.\nŠto se tiče gostovanja, do sada je ekipa sa “Stamford Bridža” odigrala devet mečeva van svog terena na kojima su ostvarili četiri trijumfa, dva remija i tri poraza.\nU najavi je ovo jedan izuzetno zanimljiv meč u kom bi i jedna i druga ekipa trebalo da idu na pobedu. Upravo to nam i može doneti golove na obe strane, zbog čega vam savetujemo da odigrate 1 koji kladionica Meridianbet plaća sa kvotom 1.66. Iz potpuno istog razloga vam savetujemo i da probate sa igrom 3+ za koju je kladionica Meridianbet pripremila sjajan koeficijent koji iznosi 1.84.\nLester pruža dosta bolje partije u poslednje vreme, ali je utisak da je papiru Čelsi dosta kvalitetnija ekipa i mišljenja smo da će ipak ostati neporaženi zbog čega vam savetujemo da probate sa duplom šansom X2 koju kladionica Meridianbet plaća sa kvotom 1.43.


Trepča: Sprečeno dalje izlivanje jalovine, čekaju se izveštaji o posledicama\nKombinat "Trepča" saopštio je da je usled, kako navode, ekstremno loših atmosferskih uslova došlo do probijanja nasipa na deponiji za odlaganje jalovine flotacije u Leposaviću i izlivanja u reku Ibar.\nIzlivanje jalovišta (Foto Kossev)\nIstiču da je zaustavljeno širenje pukotine i dalje izlivanje pomenutog materijala. "O eventualnim posledicama na ekosistem očekujemo izveštaje nadležnih organa u oblasti vodoprivrede, pre svega vezanih za analizu vode u reci Ibar", navode iz "Trepče".\nKako se navodi u saopštenju, juče je usled, pre svega, ekstremno loših atmosferskih uslova, došlo je do probijanja gornjeg nasipnog dela brane u dužini od 2,5 do 3 metra, na deponiji za odlaganje jalovine flotacije u Leposaviću.\n"Tom prilikom došlo je do izlivanja, po našoj proceni, oko 500 metara kubnih površinske vode i oko 50 metara kubnih muljevitog materijala – jalovine u vodotok reke Ibar", ističu iz "Trepče".\nNaglašavaju da je "pravovremenom intervencijom radnika i rukovodstva u flotaciji u Leposaviću zaustavljeno je širenje pukotine i dalje izlivanje pomenutog materijala".\n"Odmah je pristupljeno i sanaciji pomenutog prostora uz upotrebu utovarno-transportne mehanizacije ’Trepče’, kao i ojačavanju kompletne dužine gornjeg dela jalovišta. U toku jučerašnjeg i današnjeg dana na teren su izlazile i nadležne inspekcijske službe iz opštine Leposavić i regiona Mitrovice, kao i nadležni inspektori iz ’Nezavisne komisije za rudne i minerale’ iz Prištine", kaže se u saopštenju.\nNavode i da sanacija, započeta u jučerašnjim popodnevnim časovima, se privodi kraju i očekuje se, najkasnije do sutra ponovno pokretanje proizvodnje u flotaciji Leposavić.\n"O eventualnim posledicama na ekosistem očekujemo izveštaje nadležnih organa u vodoprivrede, pre svega vezanih za analizu vode u reci Ibar. Takođe, i ekološka služba ’Instituta Trepče’ pristupila je uzorkovanju vode reke Ibar po standardnim procedurama koje se primenjuju u ’Trepči’, u okviru stalnog monitoringa svih ekoloških parametara", zaključuje se u saopštenju.


„Droga test” na dar policiji: Biće korišćen u kontroli saobraćaja - Sirmiuminfo\n„Droga test” na dar policiji: Biće korišćen u kontroli saobraćaja\nSremska Mitrovica – Grad Sremska Mitrovica poklonio je Policijskoj upravi „Droga test” koji je načelniku Policijske uprave Đuri Mandiću uručila gradonačelnica Svetlana Milovanović. Ovaj test grad je obezbedio iz sredstava Saveta za bezbednost saobraćaja na putevima grada.\nUručenje „Droga testa” održano je danas uz poruku da će biti korišćen u kontroli saobraćaja na putevima na teritoriji našeg grada i doprineti povećanju bezbednosti svih učesnika u saobraćaju. Konkretno, ovaj test je poklon Gradske uprave za opšte i zajedničke poslove i imovinu Saobraćajnoj policijskoj upravi Sremska Mitrovica.\nKako je prilikom uručenja rekla Svetlana Milovanović gradonačelnica Sremske Mitrovice: „Grad Sremska Mitrovica donirao je našoj Policijskoj upravi „Droga test” koji će da služi i preventivno. Mogu se testirati svi učesnici u saobraćaju, a posebno oni koji upravljaju motornim vozilima radi bezbednosti svih učesnika u saobraćaju i svih naših sugrađana. Ono što nam je i zajednički cilj i zajednički zadatak je baš to da svi naši sugrađani, naravno, i oni koji su učesnici u saobraćaju budu na jednom visokom stepenu bezbednosti. Grad Sremska Mitrovica ima odličnu saradnju sa Policijskom upravom ovo nije prva donacija, ovo je samo jedna od nekih koje smo dali u poslednje vreme jer, kažem, imamo zajednički zadatak, a to je bezbednost svih naših sugrađana. Vrednost ove donacije je 504.000 dinara, a sredstva su obezbeđena iz programa Saveta za bezbednost saobraćaja odnosno od prekršajnih kazni.”\nUz zahvalnost na značajnom poklonu, Đuro Mandić načelnik Policijske uprave naglasio je da će test povećati bezbednost svih učesnika u saobraćaju.\n„U toku 11 meseci 2021. godine bilo preko 1000 saobraćajnih nezgodi na području Srema. Od 1000 saobraćajnih nezgoda u 160 je došlo do teških telesnih povreda, ogromne materijalne štete ili nažalost smrtnog slučaja, a u svakoj od njih postojalo je alkohola ili narkotika, a preko 3000. učesnika je isključeno od strane policijskih službenika. Policijski službenici su u toku 2021. godine zaplenili više narkotičkih sredstava nego 2020, s tim u vezi određeni broj učesnika u saobraćaju, vrlo često je pod uticajem opijata, tako da očekujemo da ovaj test ima i preventivni značaj i da će se u narednom periodu smanjiti broj vozača koji će se usuditi da sednu za volan u takvom stanju. Ovi pokazatelji ukazuju da je Srem za sada tamna brojka, tačka, ali već na kraju 2022. godine ćemo znati koji su efekti upotrebe ovog sredstva u prevenciji saobraćaja”, istakao je Mandić, uz napomenu da donacija grada, predstavlja nastavak dobre međusobne saradnje između policijske i gradske uprave.\nApelovao je na učesnike u saobraćaju da budu odgovorni, pogotovu tokom nastupajućih praznika, kada će i kontrole saobraćaja biti mnogo učestalje. Policijski službenici nisu tu da bi samo sankcionisali neodgovorne, poručio je Mandić, oni su tu pre svega tu da zaštite odgovorne učesnike u saobraćaju pre svega decu.


Krivokapić: Sa manjinskim partijama kad budem mandatar - Sputnjik Srbija\n03:31 28 Oktobar 2020\n10:12 06.10.2020 Preuzmite kraći link\nKandidat za mandatara tri pobedničke koalicije Zdravko Krivokapić vodi intenzivne razgovore o formiranju nove crnogorske vlade, a sa predstavnicima manjinskih stranaka će, kako je rekao, razgovarati kada njegov mandat bude ozvaničen.\nKrivokapić je u izjavi za podgorički „Dan“ najavio posetu reisu i nadbiskupu, jer, kako kaže, kao pravoslavac poštuje i druge vere.\n„To mi je veoma važno. Što se tiče razgovora sa političkim predstavnicima, ti razgovori već traju na nekom nivou i dinamikom koja je definisana, i nadam se da će oni što pre dati rezultate. Svi znamo da ima pojedinaca koji smatraju da ne treba da razgovaramo pre nego što i zvanično postanem mandatar, i ja to poštujem“, rekao je Krivokapić.\nŠto se tiče razgovora sa manjinskim partijama, on bi, kaže, želeo da u suštini imaju principe i način kako će doći do preraspodele, preneo je Tanjug.\n„Ove tri koalicije imaju obavezu da nacionalne partije uključe u sve to, ali da vidimo prvo te startne pozicije koje ćemo ispoštovati, a da se, naravno, uvaži i sve što je moguće u delu poštovanja zahteva nacionalnih manjina, odnosno stranaka koje ih zastupaju“, kazao je Krivokapić.\nKrivokapić je u ponedeljak razgovarao sa funkcionerom Ujedinjene Crne Gore Goranom Danilovićem, predsednikom Prave Crne Gore Markom Milačićem i predsednikom Radničke partije Maksimom Vučinićem.\nSa njima je, kako je saopštio, jednoglasno usaglašeno da čim pri treba formirati vladu, odnosno da nema mnogo čekanja kad se već za to stvore i formalne prilike.\nUsaglasili su, kaže, da vizija nove vlade mora da bude otklon od postojeće, borba protiv korupcije i kriminala, poštovanje vladavine prava i sve ono što u suštini predstavlja elemente sporazuma koji je potpisan nakon izbora.\nKrivokapić: Ako smo porazili DPS da ništa ne promenimo, onda ništa nismo učinili\nĐukanović uputio poziv na konsultacije o mandataru za sastav Vlade\nvlada, Zdravko Krivokapić, Crna Gora


Izvor: Tracara.com, 19.Okt.2018, 10:53\nPlaniranje za spektakularan doček Nove 2019. godine uveliko su počele, pa pevači već polako zakazuju svoje nastupe. Svetlana Ceca Ražnatović je već odlučila gde će pevati ove godine, a za to će dobiti ogroman honorar. Naime, kako prenose domaći mediji, nakon dužeg razmišljanja, pevačica je odlučila da najluđu noć dočeka sa crnogorskom publikom u Petrovcu u luksuznom hotelu Palas. Za ovaj angažman je dobila 100.000 evra! “ >> Pročitaj celu vest na sajtu Tracara.com << Ceca se najpre dvoumila da li da prihvati tu ponudu, jer iako su joj nudili veliku sumu novca, pevačici to nije najbitnije, već joj je važno da se oseća lepo sa publikom. Posle dužeg razmišljanja i konsultovanja sa svojim timom, prihvatila je ponudu. Tako će folk diva najluđu noć provesti sa crnogorskom publikom u popularnom hotelu Palas u Petrovcu i za taj nastup će dobiti 100.000 evra”, kaže izvor blizak Ceci za Alo, i dodaje da je pevačica veoma zadovoljna što će posebnu noć dočekati u Crnoj Gori. “Ceca obožava da nastupa na Crnogorskom primorju i svaki put kada je tamo nastupala, odlično se provela. Publika je obožava i ona to oseća, zato se baš za njih i odlučila. Pošto je Ceca veliki profesionalac i svaki nastup koji ugovori dugo sprema, njen tim je već počeo sa pripremama. Ona se veoma raduje što će ponovo zapevati u Crnoj Gori i svojoj publici obećava spektakularan nastup”, rekao je izvor za kraj.\nIzvor: Svet plus, 19.Okt.2018\nPlaniranje za najluđu noć već je počelo, pa pevači već zakazuju svoje nastupe. Svetlana Ceca Ražnatović je odlučila gde će pevati za Novu 2019. godinu, a za to će dobiti veliki honorar...Kako prenose domaći mediji, nakon dužeg razmišljanja, Ceca je odlučila da najluđu noć dočeka sa...\n16:19: I Faraž pozvao britanski parlament da odbije novi sporazum o Bre...\n16:19: Odgovori doktora na najčešća pitanja o botoksu\n16:19: Više od 100 divljih deponija u sokobanjskim selima\n16:18: Vučić sa Mondolinijem: Makronova poseta novi impuls\n16:17: VIDEO: Test 2019 Range Rover Sport\n16:17: Makron: Oprezno, parlamenti još moraju da odobre sporazum\n16:17: Olivera Kovačević počela da odgovara na pitanja na Fejsbuku\n16:16: Tesli odobren početak proizvodnje u Kini\n16:16: Dva radnika povređena u požaru u fabrici "Milan Blagojević" u ...\n16:16: BORIS DŽONSON SA JUNKEROM O SPORAZUMU: Britanija izlazi iz EU ce...\n16:15: Na Sarajevskoj berzi današnji promet 27.738 KM\n16:14: JOKIĆ UŠAO U LEBRONA: Magija "Kralja" u stilu srpskog centra (V...\n16:14: 15 GODINA ZA PINK PANTERE Ukrali nakit vredan 600.000 evra iz zla...\n16:14: Tužilaštvo naložilo SASLUŠANJE MALOLETNICA koje su na ulici u...


Saopćenje /Ćudić o Izbornom zakonu: Naša stranka neće podleći pritisku / Radio Sarajevo\nFoto: Dž. K. / Radiosarajevo.ba/Press konferencija\nFoto: Dž. K. / Radiosarajevo.ba/Šefovi opozicionih stranaka nakon sastanka s Palmerom\nSaopćenje / Ćudić o Izbornom zakonu: Naša stranka neće podleći pritisku\n04. 07. 2021. u 17:35:00 Radiosarajevo.ba\nFoto: Dž. K. / Radiosarajevo.ba: Šefovi opozicionih stranaka nakon sastanka s Palmerom\nDanašnje razgovore sa političkim predstavnicima u BiH Eichhorst je ocijenila veoma dobrim i konstruktivnim.\nTagovi: izborni zakon Sabina Ćudić Naša stranka saopćenje\nSastanak / Lideri opozicije: Čoviću i Izetbegoviću se ne bi svidjeli naši prijedlozi\n! / Lideri opozicije stigli na sastanak sa Palmerom i Eichorst


Policijske snage u EU koristiće oružje protiv dronova australijske proizvodnje - Dijalog.net\nNaslovna Vesti Evropska unija Policijske snage u EU koristiće oružje protiv dronova australijske proizvodnje\nPostavljeno 26. May 2020.\nSindej, 26. maj 2020. – Policijske snage u EU uvešće u upotrebu oružje australijske proizvodnje protiv dronova koje će im pomoći da eliminišu pretnje po nacionalnu bezbednost. Takva tehnologija je zabranjena u SAD saveznim zakonom.\nPrema okvirnom sporazumu kompanije DronŠild i EU, DronGan taktikal će biti “uveden u razne policijske jedinice širom EU“, saopštila je australijska kompanija.\nDirektor komanije Oleg Vornik izvestio je EURACTIV da je sporazum sklopljen sa belgijskim policijom koja je raspisala tender u ime nacionalnih policija EU u sklopu šeme zajedničkih nabavki.\nKompanija se nada da će taj posao voditi novim ugovorima sa policijskim snagama EU u budućnosti i za druge proizvode, uključujući njihov prenosivi uredjaj za otkrivanje dronova RfPatrol.\nOružje funkcioniše tako što emituje signale sa antene velike snage koji “skrembluju” i tako onesposobljavaju komande za kontrolu drona.\n“Sve veći broj operacija bespilotnih letelica u evropskom vazdušnom prostoru predstavlja pitanje bezbednosti i integracije vazdušnog prostora“, navodi se u mišljenju i dodaje da je zbog toga potrebna jasna regulativa.\nTaj sistem će im pomoći da “planiraju i izvode letove bezbedno jer će tačno znati gde i kada je njihovim dronovima dozvoljeno da lete“, prenosi Euractiv.\nPrethodno Otvorene prijave za nagradu “Biljana Bosnić Ognjenović” za najbolje napisan putopis\nSledeće Zadužbina objavila imena članova žirija Nagrade Milan Mladenović\nTop Tags evropske integracije Evropska unija Vlada Republike Srbije Evropska komisija konkurs mediji mladi ljudska prava Srbija i Evropska unija Društvo istraživanje lokalna samouprava Civilno društvo vladavina prava OCD


M. D. 8. septembra 2015. 11:42\nMesec u kom ste rođeni možda određuje mnogo više od vašeg horoskopskog znaka. Istraživači tvrde da postoje i zdravstveni razlozi zbog kojih biste trebali da obratite više pažnje na mesec u kom ste rođeni, prenose američki i italijanski mediji.\nIako to nije uobičajena praksa ozbiljnih akademskih istraživača, Nikolas Tatoneti iz Medicinskog centra Kolumbija se bavi nečim potpuno neočekivanim za one naviknute na istraživanja zamršenosti bioloških i molekularnih uzroka ljudskog zdravlja.\n„Ja proučavam mesec u kom je neko rođen, kako bih video koliko menja rizik razvoja pojedinih bolesti tokom života“, objasnio je on. Njegov poslednji rad izazvao je popriličnu znatiželju ljudi.\nProučavajući veliku bazu podataka pacijenata koju je Medicinski centar Kolumbije razvijao poslednjih 14 godina, Tatoneti i njegov tim po prvi su put posmatrali ima li mesec u kom je neko rođen bilo kakve veze sa nastankom pojedinih bolesti. Neke prethodne studije proučavale su potencijalnu povezanost, ali ta istraživanja usmerila su se na pojedinačna stanja poput astme ili moždanih problema, pa su bila ograničena.\nTatoneti je utvrdio da je od 1668 bolesti koje su primećene kod pacijenata, 55 pokazalo snažnu vezu sa mesecom u kom su ljudi rođeni, a Tatoneti tvrdi da to ne može da bude slučajnost. Među njima je 20 bolesti koje su već opisivane u drugim, manjim studijama. Utvrđena je veza i za 16 bolesti koje do sada niko nije povezivao sa mesecima, a među njima je iznenađujuće veliki broj onih povezanih sa zdravljem srca.\n„Ne samo da sam bio iznenađen što niko nije proučavao odnos između bolesti srca i meseca rođenja, već smo pronašli nekoliko veza između njih i utvrdili da je povećan rizik kod onih rođenih krajem zime i početkom proleća. To ukazuje na mehanički odnos, ali još nismo utvrdili kakav“, rekao je.\nRođeni u januaru izloženiji su visokom pritisku, u februaru aritmiji, a u martu aterosklerozi. Angina je češća kod onih rođenih u aprilu, a astma kod onih rođenih u septembru. Rođeni u oktobru pate od ADHD-a, deca iz novembra podložnija su virusnim infekcijama i akutnom bronhitisu.\nZa neke mesece za sada nije utvrđena veza sa pojedinim bolestima.


Konferencija o stanju sporta u BiH: Svi zabrinuti\nU Sarajevu je u srijedu održana konferencija "Finansijski i organizacioni problemi sportskih klubova - kako spriječiti gašenje sporta u BiH" u organizaciji Fudbalskog saveza Bosne i Hercegovine.\nRukometni savez BiH zatražio je od Poreske uprave dodatnih 90 dana kako bi legalno izvršili potrebne promjene u Savezu.\nKaračić: Ne možemo ispoštovati rok\nGeneralni sekretar Rukometnog saveza BiH Smajo Karačić istakao je u Banjaluci da se rok dat od strane Poreske uprave Federacije BiH, 18. decembar, o preregistraciji Saveza ne može ispoštovati:\nPrijedlog novog Statuta RS BiH je minsko polje za Republiku Srpsku\nPrijedlog novog Statuta „Rukometnog saveza u Bosni i Hercegovini“ koji je „stvorio“ generalni sekretar RS BiH Smajo Karačić uz sugestije Ministarstva pravde Federacije BiH predvođenog ministrom Matom Jozićem „neprihvatljiv je za Republiku Srpsku jer je pun mina“.\nUmićević umjesto Gligorića u rukometnoj vladi BiH\nPredsjednik Košarkaškog Kluba invalida Vrbas iz Banjaluke i član uprave Rukometnog kluba Borac Marinko Umićević do kraja 2016. godine trebalo bi da postane član Izvršnog odbora Rukometnog saveza BiH umjesto dosadašnjeg člana Ranka Gligorića, saznaje naš portal.\nJedno od rješenja: Sjedište RS BiH u Banjaluci\nRukometni sastanak u Banjaluci: Dogovoreno je ništa!\nBorik domaćin kvalifikacionog susreta BiH - Španija?\nOsniva se novi - Rukometni savez u BiH!?


Bagrina Bukovska 2017, Matalj - vino.rs\nsreda, 12 decembar 2018 13:52\nTo je ujedno veliko finale, kruna projekta koji počevši od 2013. godine najavljuje Nikola Mladenović Matalj poznat po svojim vinima Kremen od sorte kaberne sovinjon.\nAli pojavom vina Bagrina Bukovska 2017 sredinom novembra 2018 godine, nije samo vinarija Matalj stekla laskavu činjenicu da prva u Srbiji nudi buteljirano vino od ove sorte, već ovo autentično vino svojom jedinstvenošću, a onda i karakterom i kvalitetom, otvara novu stranicu u poglavlju domaćih autohtonih vina.\nIme bagrina dovoljno je intriganto da okusite zrelo-žuto vino sa 13% alkohola, koje ne obara jakim mirisom ni napadnim aromama cveća i voća ili hrskavim kiselinama. Naprotiv, izražena je elegancija i potencijal da se u narednim berbama eksperimentiše u brojnim pravcima.\n- Imali smo 2017. godine pola tone grožđa i dobili oko 350 boca. Nažalost, nismo imali čime da se igramo, eksperimentišemo, probamo neko drvo, pa je i maceracija bila ravna nuli - objašnjava Nikola Mladenović. - Pustili smo divlju fermentaciju, spontanu u inoksu. Posle toga usledilo je negovanje na talogu tokom četiri meseca i flaširanje. Treba uočiti da sorta ima bakarnu boju zrna, može lako da se usmeri u pravcu oranž vina, da ide u kombinaciju sa drvetom, ili kao sad, da bude apsolutno čista. Bagrina ima jako dobre fenole, pa iako ima niske kiseline kao sorta, oni mogu da joj obezbede budućnost. Zbog toga ni ove godine ponovo nismo ništa radili u podrumu, samo što smo imali duplo više grožđa i tako će biti iz godine u godinu dok ne dostignemo oko 2.000 buteljki.\nTreba napomenuti da je Matalj ranije dva puta napravio vino od bagrine, ali to je bilo iz izuzetno nepristupačnog starog vinograda odakle je uzeo materijal i usadio kalemove kraj svoje nove vinarije na Bukovskom brdu. Praktično, Bagrina Bukovska 2017 je prvi rod iz tog vinograda!\nZanimljivo, bagrina odaje jaku aromu breskve tokom fermentacije koja se kasnije gubi, ali zato ovo izuzetno gastronomsko vino bez problema prati jak parmezan ili pršutu a sve je to moguće zbog velikog prisustva fenolnih tvari. Jednom rečju može da se uparuje gotovo sa svakom hranom. Uz naznake mineralnosti veoma je teško odrediti precizne degustacione note jer su svi tonovi krajnje uravnoteženi čime se dobija dodatni utisak složenosti ukusa i punoće inače srednje punog i pomalo uljastog vina. Ukoliko žudite da probate nešto potpuno autentično i drugačije od svega poznatog, vino koje je već posle desetak meseci apsolutno spremno za konzumaciju i sve to uz cenu do deset eura zajedno sa pdv-om na polici, Bagrina Bukovska je jedinstvena prilika.


12-10-2020 14:45 Izdvojeno Srbija Politika\n"Želim da Vam zahvalim na posebnoj poruci koju ste doneli od velikog i iskrenog prijatelja Srbije, velikog lidera Si Đinpinga. O sadržaju, naravno, neću govoriti, ali mnogo Vam hvala i prenesite moje najsrdačnije pozdrave Siju", rekao je Vučić na početku sastanka srpske i kineske delegacije, koju predvodi član Politbiroa CK KP Kine i direktor Kancelarije Centralne komisije za spoljne poslove Jang Điječi.\nTrgovniska razmena Srbije i Kine raste iz godine u godinu\nVučić je naglasio da trgovinska razmena Srbije i Kine raste iz godine u godinu, i da će u prvih osam meseci ove godine, i uprkos pandemiji, trgovniska razmena prestići nivo od prethodne godine.\n"To je gotovo neverovatno i možda jedini slučaj sa nekom zemljom na svetu", rekao je Vučić.\n"A mi ćemo imati nove dogovore i ugovore oko različitih infrastrukturnih projekata, koji znače bolji životni standard za građane, rešenje njihovih višedecenijskih problemna uz, verujem, uvek na obostrano zadovoljstvo naših naroda", rekao je Vučić.\n"Mi u Srbi znamo i već smo se suočili sa različitim vrstama pritisaka, da nije uvek lako očuvati prijateljstvo sa Kinom, posebno što udeo Kine u svetskom BDP-u raste iz godinu na godinu pa onda druge velike sile ne gledaju blagonaklono na to. Srbija je do sada uspevala u tome, a čuvaće i dalje svoju slobodu da samostalno odlučuje, i nastaviće da gradi dalje prijateljstvo sa Kinom", kazao je Vučić.\nJang je podsetio i na saradnju u vreme pandemije koronavirusa: "Suočavajući se sa neočekivanom pandemijom kovida 19, Kina i Srbija su ruku pod ruku, međusobno se podržavajući, dale novi sjaj čeličnom prijateljstvu dve zemlje", naglasio je Jang.\nAna Brnabić je izjavila u razgovoru sa visokim zvaničnikom Kine Jangom Điječijem da će i nova vlada nastaviti da razvija strateško partnerstvo sa Kinom, dok je Jang čestitao Srbiji na uspesima, pre svega, u ekonomskom razvoju.\nKako NATO ostavlja Srbiju na ledini, pogledajte OVDE.


DIGITALNA ŠTAMPA VELIKIH FORMATA – ŠTAMPA IZ ROLNE\nDigitalna štampa velikih formata predstavlja inovativan način štampe koji su stručnjaci iz štamparije Print Plot studio doveli do savršenstva. Ovaj vid štampe je zapravo štampa iz rolne, koja omogućava da sve što ste zamislili, projektovali i dizajnirali oživite kroz veliki izbor medija za štampu, u punom koloru i visokoj rezoluciji. Upoznajte se sa našim uslugama digitalne štampe velikih formata i saznajte u koje svrhe se ona primenjuje.\nLATEX ŠTAMPA NA PVC FOLIJAMA: 1390 RSD > 1250 RSD PO KVADRATU – ZA POVRŠINE VEĆE OD JEDNOG KVADRATA – DO KRAJA MESECA\nŠtampa velikih formata beograd usluge štamparije Print Plot STUDIO\nUkoliko Vam je potrebna pouzdana i kvalitetna štampa velikih formata, Print Plot studio je najbolji izbor za Vas. Digitalna štampa iz rolne u našoj režiji obuhvata sledeće usluge.\nNaš stručni tim obavlja uslugu plotovanja linijskih crteža, koristeći CANON plotere poslednje generacije. Kontaktirajte Print Plot studio za efikasnu i pouzdanu štampu na ploteru!\nŠtamparija Print Plot studio nudi kvalitetno i pouzdano štampanje postera i plakata po najboljem odnosu cene i kvaliteta, uz najsavremeniju opremu i kratke rokove izrade. Poručite postere i plakate za poslovne ili privatne svrhe.\nStručnjaci iz štamparije Print Plot studio zaduženi su za efikasnu izradu foto tapeta vrhunskog kvaliteta, a možemo se pobrinuti i za njihovu montažu. Kontaktirajte nas i podelite sa nama svoje ideje, a mi ćemo ih realizovati u najkraćem roku.\nŠtampa na kanvasu – slikarskom platnu\nOplemenite svoj dom ili poslovni prostor uz kvalitetnu štampu na platnu u štampariji Print Plot studio. Neka Vaš izbor bude najbolje kanvas slikarsko platno za realistične reprodukcije umetničkih slika i omiljenih fotografija!\nŠtampa na ceradi i meš platnu\nMožete nas kontaktirati za efikasnu i pouzdanu štampu na ceradi i meš platnu. Stručnjaci u Print Plot studiju garantuju vrhunski kvalitet štampe i željenu izdržljivost ovih materijala, u najkraćem roku!\nBrendiranje izloga, svetlećih reklama i vozila\nIskustvo i znanje našeg tima omogućilo nam je da Vam ponudimo uslugu kvalitetnog brendiranja izloga, vozila i svetlećih reklama uz pristupačne cene. Kontaktirajte nas i obezbedite svom biznisu najbolje brendiranje!\nKADA SE KORISTI DIGITALNA ŠTAMPA VELIKIH FORMATA?\nDigitalna štampa velikih formata je nešto sa čime se susrećemo na svakom koraku. Bilo da su u pitanju plakati na ulici, brendirani izlozi pored kojih prolazimo, brendirana vozila za kojima se okrećemo, pa čak i fotografije dragih osoba ili reprodukcije umetničkih slika kojima smo ukrasili svoj dom – ovaj savremeni vid štampe je svuda prisutan.\nOvaj vid štampe se primenjuje u projektovanju, arhitekturi, građevinarstvu i drugim delatnostima, a veoma često se koristi i u reklamne svrhe, jer predstavlja odličan način promocije proizvoda i usluga.\nŠtampa velikih formata za unutrašnju i spoljnu upotrebu\nOdabir savremenih mašina za štampu ima veliki udeo u kvalitetu naših finalnih proizvoda. Koristimo CANON plotere za potrebe štampe za unutrašnju upotrebu, koji obezbeđuju najveći kvalitet i preciznost štampe, ogromnu rezoluciju kao i širok spektar boja.\nHP LATEX tehnologija štampanja za spoljašnju upotrebu koju primenjujemo, predstavlja najnoviji trend u oblasti digitalne štampe koji prati smernice održivosti i brige o okolini. HP tehnologija obezbeđuje vrhunske rezultate štampe na raznim materijalima, za šta su posebno zaslužne HP Latex vodene boje.\nKoristimo isključivo originalne boje koje su namenjene HP Latex ploterima i koje su se izdvojile zahvaljujući nizu benefita. Pokazale su se kao izuzetno fleksibilne i pogodne za primenu na različitim materijalima, maksimalno su postojane i u potpunosti neškodljive po zdravlje.\nS obzirom na to da su u pitanju boje na vodenoj bazi, izloženost opasnim hemikalijama i visokoj koncentraciji UV i solventa je eliminisana. Samim tim prednost u odnosu na solvent i eko solvent tehnologiju štampanja je nemerljiva kako u ekološkom aspektu, tako i u kvalitetu same štampe.\nDigitalna štampa velikih formata cena i poručivanje\nKada je u pitanju Print Plot digitalna štampa velikih formata, cena je izuzetno optimalna u odnosu na kvalitet koji nudimo. Cene naših usluga možete pogledati na stranici Cenovnik, a željene proizvode poručiti tako što ćete nas pozvati telefonom ili slanjem upita, uz svega nekoliko klikova.


Carinici su na graničnom prelazu Špiljani sprečili krijumčarenje kozmetike poznatih brendova, čija je vrednost procenjena na skoro 900.000 dinara.\nPoznata srpska glumica, koja se proslavila filmom "Zona Zamfirova", krije privatni život od očiju javnosti, a sada je rešila da otkrije pojedine detalje iz svakodnevice, koji će iznenaditi mnoge.\nMeho Omerović, poslanik Socijaldemokratske partije Srbije (SDPS), priveden je na aerodromu u Frankfurtu zbog navodne krađe kozmetike u fri-šopu vredne oko 170 evra, a zbog toga su pozvani i predstavnici srpskog konzulata u Nemačkoj, potvrđeno je "Blicu".\nMajka iz Kine navodno je prodala svoje dete kako bi zadovoljila svoju potrebu za šopingom, piše britanski "Dejli mejl".\nŠOPING VODIČ ZA MART Ovo je pet proizvoda koje u ovom mesecu možete kupiti POVOLJNIJE\nI mart može da bude idealan za pametnu kupovinu. Određene proizvode možete kupiti uz popust, a mi vam predstavljamo neke od njih za koje možete proći i do 40 odsto jeftinije.\nPolicija i inspektori Poreske uprave iz Kragujevca zaplenili su parfeme i kozmetičke proizvode vrednosti oko 900.000 dinara, koje je jedna osoba nelegalno prodavala u centru Šumadije, i protiv nje će biti podneta krivična prijava.\nKozmetičke kuće i proizvođači elektronike razvijaju nove tehnološke "gedžete" za negu kože koji sve više pronalaze mesto na tržištu.


B92 - Izbori 2012 - Nikolić: Oteraćemo DS u opoziciju\nčetvrtak 26.04.2012 | 16:53 -> 19:40\nPredstavnici SNS tvrde da je na miting došlo više desetina hiljada njihovih pristalica.\nUoči mitinga naprednjaka u centru Beogradu bila je velika gužva. Saobraćaj na Trgu Republike je potom obustavljen, a ka Novom Beogradu normalizovan.\nNikolić je na početku obraćanja poručio građanima da ne rasipaju glasove i glasaju za koaliciju oko SNS. Takođe, upozorio ih je da ne glasaju za male stranke jer, kako tvrdi, mogu i da se prodaju.\nOn je rekao da će SNS, ukoliko dođe na vlast, reformisati poreski sistem i podstaći zapošljavanje, kao i da će doneti novi Zakon o javnim nabavkama i pomoći poljoprivrednicima.\n"Osnovaćemo i Kancelariju za brze odgovore kako bismo pomogli investitorima", rekao je lider SNS izlažući program svoje stranke.\n"Koristi državnu silu i moć i novac građana Srbije, ali to nije napad na mene, to je napad na vas", rekao je on i istakao da će uprkos "prljavoj" kampanji pobediti na izborima 6. maja.\n"Usudio sam se da budem protivkandidat caru Borisu, stavio sam ruku u zmijsko gnezdo, ali treba da znaju da više ništa ne može da me zaustavi. Pobediću ga makar i ukaljan", naglasio je Nikolić.\nOna je istakla da glasanje za koaliciju "Pokrenimo Srbiju" znači da će mladi u Srbiji moći da žive u "boljoj i srećnijoj zemlji", a da će stariji biti mirni jer penzije, kako je rekla, neće biti rezultat koalicija nego napredne i razvijene Srbije.\nZamenik predsednika SNS-a Aleksandar Vučić rekao je na mitingu da je Jorgovanka Tabaković kandidat SNS-a za premijera Srbije. Na mitingu su govorili svi viđeniji članovi SNS i koalicije "Pokrenimo Srbiju" kao i gost iz Rusije, član Jedinstvene Rusije Vladimira Putina.\nOn je pozvao građane Srbije da ne rasipaju glasove i da glasaju za SNS jer samo ta stranka može da pobedi "režim Borisa Tadića".\n"Ne raspajte glasove. Samo naša koalicija može da pobedi Tadića i njegov režim", rekao je Vučić pred više hiljada pristalica na Trgu republike koje su na pomen imena Borisa Tadića odgovarale zvižducima i uzvicama "lopovi", "lopovi".\nOn je optužio aktuelnu vlast sa Tadićem na čelu da vodi prljavu kampanju protiv predsedničkog kandidata i lidera naprednjaka Tomislava Nikolića.\n"Potrošili su više od četiri miliona evra za blaćanje Tomislava Nikolića i stranke", rekao je Vučić i dodao da je Nikolić na sve to reagovao smireno i time pokazao da može da vodi Srbiju.\n"Borićemo se do kraja i pobedićemo 6. maja", kazao je on.\nPosle Vučića govorili su predstavnici koalicije "Pokrenimo Srbiju" - predsednik Pokreta socijalista Aleksandar Vulin, Milanka Karić iz Pokreta snaga Srbije, lider Nove Srbije Velimir Ilić, kao i funkcioneri SNS-a Zorana Mihajlović i Miodrag Nikolić.\nLider Nove Srbije Velimir Ilić je rekao da "Srbija više neće Borisa Tadića", dok je Milanka Karić govorila o simbolici broja 12 s obzirom na to da je na listiću za predsedničke izbore Tomislav Nikolić na broju 12.\nIlić je kazao da su se pristalice koalicije "Pokrenimo Srbiju" okupile u centru Beograda kako bi poručile predstavnicima vlasti da građani Srbije hoće promene.\nOn je pozvao građane da 6. maja izađu na izbore i glasaju za koaliciju "Pokrenimo Srbiju" i Nikolića, kako bi mogli da formiraju vladu.\n"Borise trči maraton, vežbaj, treniraj, ali pusti Srbiju na miru. Srbija hoće domaćina kome će građani verovati. Srbija hoće Tomislava. Povuci se, dao si ostavku, idi", rekao je Ilić.\nOko 17h na Brankovom mostu u pravcu ka gradu saobraćaj je veoma otežan, gužva je od Opštine Novi Beograd. Saobraćaj oko Trga Republike je zatvoren.\nIspod Brankovog mosta je parkiran veliki broj autobusa kojim su u Beograd došle pristalice SNS-a i stranaka okupljenih u koaliciji "Pokrenimo Srbiju".\nKako javlja reporterka B92, na Trgu se pre početka mitinga puštala muzika domaćih bendova EKV, Oktobra 1864 i Oružjem protiv otmičara. Oko 17.30h je počela da se pušta himna Srbije nakon čega je počeo miting.\nPrisutni su gotovi svi funkcioneri SNS-a, kao i javne ličnosti koje podržavaju koaliciju "Pokrenimo Srbiju" "Modelsica" Nevena Adžemović i Miroljub Aranđelović Kemiš.\nNa Novom Beogradu saobraćaj normalizovan\nNa Novom Beogradu saobraćaj je normalizovan, i nema velikih gužvi.\nSaobraćjni kolaps je na Brankovom mostu pravac ka gradu, na Zelenom vencu, u Terazijskom tunelu, Prizrenskoj ulici, 29. novembra kao i u delu oko Beogradske i Bulevara kralja Aleksandra. Gužva je i na Gazeli, a u Ulici kneza Miloša saobraćaj se odvija uobičajeno za ovo doba dana.\nU centru grada saobraćaj je obustavljen, a vozila GSP-a koja prolaze oko Trga Republike voze izmenjenim ili skraćenim trasama.\nSaobraćaj je obustavljen na Trgu, kod Pravnog fakulteta, u Bulevaru kralja Aleksandra ka Skupštini Srbije, i u Beogradskoj ulici.\nKako je rečeno agenciji Beta u GSP-u, autobusi sa linija 24, 26, 37 i 44 idu izmenjenim trasama, a trolejbusi 19, 21, 22 i 29 voze skraćeno\nTrolejbusi sa linija 28 i 41 saobraćaju trasom kojom ide linija 40.\nU GSP-u ističu da autobusi koji saobraćaju do Zelenog venca voze otežano, uz kašnjenja i velike gužve.


Odbojkaški kamp Aleksandra Atanasijevića i Nikole Rosića u julu u Vrnjačkoj Banji - Sportal\nPlay Volley Camp Foto: Ustupljena fotografija\nsportal - Vest objavljena: 08:17 - 20.05.2022\nKamp svake godine okuplja 250 mladih odbojkaša i odbojkašica od devet do 19 godina iz preko 20 zemalja sveta, koji će imati sjajne uslove u hotelu Fontana i Hali Vlade Divac.\n- Ponosni smo što iz godine u godinu budućim odbojkaškim šampionima dajemo podršku i prenosimo svoja znanja i iskustva iz bogatih biografija. Srbija je zemlja odbojke, a naš cilj je da se devojčice i dečaci što više usmere na sport i zdrav način života, kaže Nikola Rosić, direktor OK Crvena zvezda.\nI pored brojnih reprezentativnih obaveza tokom leta, Atanasijević neče propustiti kamp.\n- Obezbedili smo sjajne uslove za buduće učesnike kampa, treniraće se u hali Vlade Divac, smeštaj i ishrana su na vrhunskom nivou. Ko jednom dođe na naš kamp, uvek nam se sledeće godine vraća. Pozivamo sve zainteresovane da se prijave putem našeg sajta www.playvolleycamp.com, jer će učešćem na kampu imati priliku da stiču nova znanja i prijateljstva za ceo život, ističe Bata.\nVideo: Hit snimak ukrajinske odbojkašice\nHit snimak ukrajinske odbojkašice\nTerzić ipak na klupi OVE REPREZENTACIJE: Mnogo se govorilo, ali će trofejni čovek imati dva posla\nČovek od trofeja.\n11:26 - 06.05.2022\nBudućnost srpske odbojke u Ubu: Mlađe seniorke se bore za mesto na EP\nMlađe seniorke Srbije, odbojkašice do 21 godine, počeće 9. maja pripreme za turnir A grupe kvalifikacija za Evropsko prvenstvo. Selektorka Marijana Boričić na pripreme je pozvala 16 igračica.\nAleksandar Atanasijević Nikola Rosić Odbojka


Ljajić poručuje: Lidl - najpozitivnija stvar koja je mogla da se dogodi! - Infobrif\nLjajić poručuje: Lidl – najpozitivnija stvar koja je mogla da se dogodi!\nObjavljeno 3.11.2018. u 08:38\nPotpredsednik Vlade i ministar trgovine, turizma i telekomunikacija Srbije Rasim Ljajić izjavio je da je ovo period najboljih ekonomskih i političkih odnosa Srbije i Turske, kao i da je to rezulatat intezivne diplomatske i političke aktivnosti, prenosi „Blic“.\nLjajić je u Dnevniku RTS naveo da dobrim odnosima Srbije i Turske doprinose česti susreti predsednika Aleksandra Vučića i turskog predsednika Redžepa Tajipa Erdogana.\n„Ja sam u više navrata o tome govorio da ovo je period najboljih ekonomskih i političkih odnosa, to je rezulatat pre svega jedne intezivne diplomatske i političke aktivnosti i opredeljenja da se očuva stabilnost i, sa druge strane, da se povećaju svi vidovi ekonomske i privredne saradnje dve zemlje“, rekao je ministar.\nOn je ukazao je da je opredeljenje Srbije da te odnose dodatno unapređuje i u tome vidimo naš ekonomski i politički interes.\nNa pitanje ili razloga da bilo ko u regionu i Evropi sa podozrenjem gleda na takve odnose dve zemlje, Ljajić kaže da zemlje regiona može da razume, jer svi zavide zašto najveći deo turskih kompanija dolazi u Srbiju.\n„Stvorili smo takav ambijent, odlične političke odnose, pravnu regulativu, poslovnu klimu za te ljude, predvidljivost poslovanja i sve je to uticalo da turske kompanije dolaze više u Srbiju nego u sve ostale zemlje regiona. Ko može da zameri jednoj maloj Srbiji što želi da ima najbolje odnose sa jednom velikom Turskom, tržištem od 80 miliona ljudi, sa značajnim političkim uticajem mi taj uticaj ne koristimo ni za šta drugo nego za očuvanje stabilnosti i mira u regionu, a ekonomsku saradnju ćemo, verujem, intezivirati u narednom periodu“, naveo je ministar.\nNa pitanje da li će dolazak „Lidla“ dugoročno uticati na snižavanje cena, Ljajić je rekao da smo „tradicionalno majstori da najpozitivniju stvar problematizujemo i dovedemo u pitanje“.\n„Ovo je najpozitivnija stvar koja je mogla da se dogodi. Priča sa pilićima, gužvama u „Lidlu“ sve je pokušaj potpune diskreditacije jednog krajnje pozitivnog projekta. Nema drugog načina za obaranje cena osnovnih proizvoda osim konkurencije“ rekao je ministar.\nOn je ukazao je da se dolaskom „Lidla“ pojačava konkurencija, kao i da će svi morati da se bore za svog kupca kako bi omogućili veći izbor i pristupačnije cene.\n– „Lidl“ ovim aktivnostima samo pokušava da nađe svoje mesto na tržištu, siguran sam da će tih akcija biti tokom cele godine i da će drugi pribegavati sličnim akcijama jer se bore za kupce“, naveo je Ljajić.\nInvesticijeLidlRasim LjajićSaradnja Turska- SrbijaUlaganje\nSrušila se zgrada skladišta Amazona, ima mrtvih\nUmro indonežanski ronilac u akciji potrage za avionom